qundao/data-zh-poetry huggingface dataset:
春残
作者：陈著
朝代：宋
体裁：七言律诗

出门随意踏苍苔，过眼时光一笑陪。二十四风清绣地，两三点雨试轻雷。缬空舞絮随春去，钿水娇荷闯夏开。对景伤心儿女事，刚肠无奈祇衔杯。
春色十分
作者：陈著
朝代：宋

今日冠春春十分，画图深处著侬身。纷纷扑面狂蜂蝶，错认閒人作主人。
春雪
作者：陈著
朝代：宋
体裁：七言绝句

夜来风雪借冬威，不是东君喜弄奇。也怕春浓花易过，故将寒力顿花期。
昨方为桑麦说苦今日忽喜得雨
作者：陈著
朝代：宋

连日南风雨不成，今朝忽有洗檐声。春膏唤起地元气，仁脉流行天本情。桑妇惊传二叶迸，田翁痴望两歧生。穷阎系命皆蚕麦，最是难供急急征。
晚晴次前韵似前人
作者：陈著
朝代：宋
体裁：七言绝句

雨中菜酒得相陪，天忽安排晚霁开。明月归途定回首，橘香时节又须来。
晴归
作者：陈著
朝代：宋
体裁：五言律诗

儿造弄晴曦，安排老我归。江收閒水退，山戴断云飞。晚色明官路，清寒搅客衣。行行到嵩曲，犹可及斜晖。
晴行
作者：陈著
朝代：宋
体裁：五言律诗

久晴常欲厌，黓里却宜晴。溪瘠容鱼穴，风恬安雁程。空山岩出相，老树叶生声。此景吟不尽，明朝重细评。
晴郊意行到梅山示弟茝
作者：陈著
朝代：宋
体裁：七言律诗

安排聚首易参差，信意行来始是奇。山色堪餐饶有菊，樵歌相应自成诗。危时杯酌旱云雨，老境襟期春水澌。醉里更无门外话，一声寒雁弟兄知。
暇日偶成
作者：陈著
朝代：宋
体裁：七言律诗

天赐衰年一屋清，住深不接过门声。带泥笋角烧易熟，得雨芥心批又生。山与云宜时弄色，鸟乘春旺自呼名。谁能计较方来事，粥料何妨逐日营。
暇日偶成
作者：陈著
朝代：宋

天赐衰年一屋清，住深不接过门声。带泥筍角烧易熟，得雨芥心批又生。山与云宜时弄色，鸟乘春旺自呼名。谁能计较方来事，粥料何妨逐日营。
有感
作者：陈著
朝代：宋

天将转冷势连日，云欲开晴雨数丝。造物从容消长处，盍将人事此中推。
有感
作者：陈著
朝代：宋
体裁：七言绝句

天将转冷热连日，云欲开晴雨数丝。造物从容消长处，盍将人事此中推。
朝归生日
作者：陈著
朝代：宋

当年分得月中胎，八岁精神愈觉开。小学路头方谨入，平生根脚要深培。家贫只问子贤否，父老何妨兄教来。须识此身关系大，莫如流俗赴波颓。
朝归生日女洸有诗因次韵
作者：陈著
朝代：宋
体裁：七言绝句

老爷不记汝生辰，一见杯盘便是春。兄姊味言儿记取，同胞皆是读书身。
木犀
作者：陈著
朝代：宋
体裁：七言绝句

丹桂固应为密友，黄花自合让高芳。夜来独立西风底，吹入诗肠咳唾香。
本犀
作者：陈著
朝代：宋

丹桂固应为密友，黄友自合让高芳。
夜来独立西风底，吹入诗肠咳唾香。
村景四首
作者：陈著
朝代：宋

风生老树飞叶，雨过残云带霞。
禾场牛臣落日，渔村鸦起平沙。
村景四首 其一 春
作者：陈著
朝代：宋
体裁：六言诗

南陌耕云脉脉，东风吹雨斜斜。流水满村春事，炊烟隔岸人家。
村景四首 其三 秋
作者：陈著
朝代：宋

风生老树飞叶，雨过残云带霞。禾场牛卧落日，渔村鸦起平沙。
村景四首 其二 夏
作者：陈著
朝代：宋

田舍灌苗戽水，店家汲水施浆。稚子清溪浴午，老樵绿树休凉。
村景四首·春
作者：陈著
朝代：宋

南陌耕云脉脉，东风吹雨斜斜。流水满村春事，炊烟隔岸人家。田舍灌苗戽水，店家汲水施浆。稚子清溪浴午，老樵绿树休凉。风生老树飞叶，雨过残云带霞。禾场牛卧落日，渔村鸦起平沙。雪霁山屏可画，风高雁字难书。访梅桥断呼渡，芟麦天寒倚锄。
杖锡山别前人
作者：陈著
朝代：宋
体裁：七言律诗

结约登临百里深，流连风雨一窗阴。新寒镫火照清梦，绝静山林生古音。此日与君相别处，有天知我不言心。归途步步须回首，苍壁擎云几万寻。
杜工部诗有送弟观归蓝田迎新妇二首偶与县尉弟达观同名娶事又同因韵戏示
作者：陈著
朝代：宋

墨龟初卜食，青鸟好音回。冰玉皆前契，风波任外来。重因蓝袖舞，轻放赤城开。此事关宗事，终须饮醮杯。扇手笑终在，琴心曲暗留。相期星户夕，莫负月娥秋。金濑迟扬旆，蓝桥趣问舟。定将先入梦，骖凤绕箫楼。
杜工部诗有送弟观归蓝田迎新妇二首偶与县尉弟达观同名娶事又同因韵戏示·其一
作者：陈著
朝代：宋
体裁：五言律诗

墨龟初卜食，青鸟好音回。冰玉皆前契，风波任外来。重因蓝袖舞，轻放赤城开。此事关宗事，终须饮醮杯。
杜工部诗有送弟观归蓝田迎新妇二首偶与县尉弟达观同名娶事又同因韵戏示·其二
作者：陈著
朝代：宋
体裁：五言律诗

扇手笑终在，琴心曲暗留。相期星户夕，莫负月娥秋。金濑迟扬旆，蓝桥趣问舟。定将先入梦，骖凤绕箫楼。
杜鹃二首
作者：陈著
朝代：宋

催归亦是大饶唇，自不能归底劝人。行止在人终莫劝，只应劝得合归春。万绿阴中拌死啼，如何日夜不能疲。料应饱作秋冬梦，恰好如今是醒时。
杜鹃二首·其一
作者：陈著
朝代：宋
体裁：七言绝句

催归亦是大饶唇，自不能归底劝人。行止在人终莫劝，只应劝得合归春。
杜鹃二首·其二
作者：陈著
朝代：宋
体裁：七言绝句

万绿阴中拌死啼，如何日夜不能疲。料应饱作秋冬梦，恰好如今是醒时。
林乐閒真赞
作者：陈著
朝代：宋
体裁：赞

皎然其毛颜也似玉，癯然其骨相也似竹。悠悠然其心也，云与上云与下，飘飘然其身也，江之南江之北。此所谓乐閒之道人，赞之者本堂老夫之醉墨。
柏溪岩头
作者：陈著
朝代：宋
体裁：五言律诗

晴色上游筇，西行二里中。荠花黄缬地，麦穗白潮风。纸杵鸣山屋，斋钟出梵宫。归途须傍早，要折石岩红。
柳梢青·淡淡新妆
作者：陈著
朝代：宋
体裁：词

淡淡新妆，盈盈娇态，谁道荷花。料想香肌，不禁畏日，翠盖儿遮。我来胜赏高歌。故敛着、芳心为何。莫是伊花，恨余来晚，欲媚晨霞。
柳梢青（寿吴竹溪内）
作者：陈著
朝代：宋
体裁：词

缥缈瑶城。客情春小，本分寒轻。霞佩云裾，步联西母，笑倚飞琼。那堪四美都并。喜气与、祥云共生。自在风流，融融箫玉，楚楚兰馨。
柳梢青（晚凉到季父处观荷，花心已敛，遂赋比）
作者：陈著
朝代：宋
体裁：词

淡淡新妆，盈盈娇态，谁道荷花。料想香肌，不禁畏日，翠盖儿遮。我来胜赏高歌。故敛著、芳心为何。莫是伊花，恨余来晚，欲媚晨霞。
梅初破蕊
作者：陈著
朝代：宋
体裁：七言绝句

朔风惊晓雪花乾，尽力寻梅不道寒。万事不如初见好，一枝全胜满园看。
梅山弟家醉中
作者：陈著
朝代：宋

僵寒危病分泉台，谁料今犹事酒杯。可是食羊供未足，只因齏瓮唤教回。紫荆老树死中活，棠棣春花笑处开。儿辈不知身是赘，劝餐云母寿方来。
梅山弟家醉中
作者：陈著
朝代：宋

僵寒危病分泉台，谁料今犹事酒杯。可是食羊供未足，祇因齑瓮唤教回。紫荆老树死中活，棠棣春花笑处开。儿辈不知身是赘，劝餐云母寿方来。得閒处处是春台，分付浮生水上杯。诗酒未为知瘦杜，箪瓢元不误贤回。无情宇宙今犹古，有脚阴阳阖又开。世变何穷故如此，只将方寸靠云来。
梅山弟家醉中
作者：陈著
朝代：宋

意行无定处，适口无夙嗜。
门外自风埃，山中有余地。
事事皆顺境，物物皆真味。
梅山今何人，而我亦同数。
麋鹿所惊怪，草木或不置。
一杯复一杯，闺中笑声沸。
古道固如此，乃有此同气。
谓我且须留，崦嵫红未坠。
梅山弟家醉中
作者：陈著
朝代：宋

意行无定处，适口无夙嗜。门外自风埃，山中有馀地。事事皆顺境，物物皆真味。梅山今何人，而我亦同数。麋鹿所惊怪，草木或不置。一杯复一杯，闺中笑声沸。古道固如此，乃有此同气。谓我且须留，崦嵫红未坠。
梅山弟家醉中·其一
作者：陈著
朝代：宋
体裁：七言律诗

僵寒危病分泉台，谁料今犹事酒杯。可是食羊供未足，祇因齑瓮唤教回。紫荆老树死中活，棠棣春花笑处开。儿辈不知身是赘，劝餐云母寿方来。
梅山弟家醉中·其二
作者：陈著
朝代：宋
体裁：七言律诗

得閒处处是春台，分付浮生水上杯。诗酒未为知瘦杜，箪瓢元不误贤回。无情宇宙今犹古，有脚阴阳阖又开。世变何穷故如此，只将方寸靠云来。
梅山弟来同饮醉书本堂
作者：陈著
朝代：宋
体裁：七言律诗

谁将糟粕视诗书，兄弟何妨做拙儒。流水青山同醉处，清风明月几归途。樵歌相与为吟友，草市谁教见瑞夫。宇宙如今惟有酒，太和楼下渺烟芜。
梅山弟池边醉吟
作者：陈著
朝代：宋
体裁：七言律诗

两冈衔口水流唇，茅屋三间松四邻。花影落池尘外境，鸟声喜客静中春。生涯已付桑林旧，活句还随菜酒新。滋味悠长有兄弟，不知山外更何人。
梅山摘其绝为四首和来余因以次韵
作者：陈著
朝代：宋

梅山半载在城中，带得山閒物外风。随境动时元自静，与人和处底须同。辜负山中月与风，心无城市亦山中。应嫌猿鹤天机浅，要与同行不肯同。老我相逢还一笑，杯盘草草自家风。从人漫说侯鲭好，难与耆英菜味同。弟兄能有几人同，酒趣诗情冷淡中。须记松梅满山雪，莫随桃李杏花风。
梅山摘其绝为四首和来余因以次韵
作者：陈著
朝代：宋

辜负山中月与风，心无城市亦山中。应嫌猿鹤天机浅，要与几行不肯同。
梅山摘其绝为四首和来余因以次韵·其三
作者：陈著
朝代：宋
体裁：七言绝句

老我相逢还一笑，杯盘草草自家风。从人漫说侯鲭好，难与耆英菜味同。
梅山摘其绝为四首和来余因以次韵·其二
作者：陈著
朝代：宋
体裁：七言绝句

辜负山中月与风，心无城市亦山中。应嫌猿鹤天机浅，要与同行不肯同。
梅山摘其绝为四首和来余因以次韵·其四
作者：陈著
朝代：宋
体裁：七言绝句

弟兄能有几人同，酒趣诗情冷淡中。须记松梅满山雪，莫随桃李杏花风。
梅山醉后过丹山
作者：陈著
朝代：宋

醉揖梅花坞，意行来佛庐。相看如夜梦，一别又年余。话到供无粥，笑言园有蔬。杯茶出山去，拍手谢钟鱼。
梅山醉后过丹山
作者：陈著
朝代：宋

醉揖梅花坞，意行来佛庐。相看如夜梦，一别又年馀。话到供无粥，笑言园有蔬。杯茶出山去，拍手谢钟鱼。
梅山醉归
作者：陈著
朝代：宋
体裁：七言绝句

山风满松松气香，松香和酒入诗肠。悠然一醉便归去，如梦未觉无何乡。
梦中得诗二句王景云闻之拟成八句来因次韵
作者：陈著
朝代：宋

浮生谁不爱名成，未到头时未是名。不意事多人易老，知音者少路难行。清閒信是终身福，得失须教一念轻。林下有家归有日，离骚声里听猿声。
樊伯推守岁有诗因次韵以自写
作者：陈著
朝代：宋

盘花明日颂，草划数杯先。醉以客呼夜，老嫌人问年。那知新换岁，得似旧安眠。浮世自多事，春风无弃怜。
樊伯推守岁有诗因次韵以自写
作者：陈著
朝代：宋
体裁：五言律诗

盘花明日颂，草草数杯先。醉以客呼夜，老嫌人问年。那知新换岁，得似旧安眠。浮世自多事，春风无弃怜。
横桥观荠
作者：陈著
朝代：宋
体裁：七言绝句

物理元随世事新，静观知是泮宫人。穿花野荠虽微草，也占年年一分春。
次云岫惠茶
作者：陈著
朝代：宋
体裁：七言绝句

满啜禅林五味茶，清风吹散事如麻。客中邂逅真奇绝，不比寻常贼破家。
次儿瀹以的字韵呈喜而又赋
作者：陈著
朝代：宋
体裁：七言律诗

一诗未足见儿贤，意气中閒颇蔼然。忠厚人家宜有后，乱离时世始知天。老怀信汝穷须达，俗眼从渠丑做妍。培得根深花自茂，莫将今日看他年。
次儿瀹以诗四首道各意因两用其韵
作者：陈著
朝代：宋

俗氛炎郁攸，世焰毒恶来。
清当友孤竹，隐当友仙梅。
次儿瀹以诗四首道各意因两用其韵
作者：陈著
朝代：宋

待食信天公，送穷戒星奴。驾言一煮字，安得三分厨。弦歌不救鲁，告谕难入巴。世事蛇赴壑，吾生狗丧家。富贵碧筒醉，褦襶火伞来。何如溪山曲，一笛吹寒梅。逃不从幼安，放非效玄真。愿事尧舜主，或与夔龙亲。膏粱道之贼，资财人所奴。不如贫而乐，客至菜一厨。角利蛮与触，幻世慈若巴。当知靠里业，自有书满家。俗氛炎郁攸，世燄毒恶来。清当友孤竹，隐当友仙梅。风雷汉臣会，天日唐主真。而曹其勉旃，或者一见亲。
次儿瀹以诗四首道各意因两用其韵
作者：陈著
朝代：宋

逃不从幼安，放非效玄真。
原事尧舜主，或与夔龙亲。
次儿瀹以诗四首道各意因两用其韵·其七
作者：陈著
朝代：宋

俗氛炎郁攸，世燄毒恶来。清当友孤竹，隐当友仙梅。
次儿瀹以诗四首道各意因两用其韵·其二
作者：陈著
朝代：宋
体裁：五言绝句

弦歌不救鲁，告谕难入巴。世事蛇赴壑，吾生狗丧家。
次儿瀹以诗四首道各意因两用其韵·其五
作者：陈著
朝代：宋
体裁：五言绝句

膏粱道之贼，资财人所奴。不如贫而乐，客至菜一厨。
次儿瀹以诗四首道各意因两用其韵·其八
作者：陈著
朝代：宋
体裁：五言绝句

风雷汉臣会，天日唐主真。而曹其勉旃，或者一见亲。
次儿瀹以诗四首道各意因两用其韵·其六
作者：陈著
朝代：宋

角利蛮与触，幻世慈若巴。当知靠里业，自有书满家。
次儿瀹以诗四首道各意因两用其韵·其四
作者：陈著
朝代：宋
体裁：五言绝句

逃不从幼安，放非效玄真。愿事尧舜主，或与夔龙亲。
次儿瀹以诗四首道各意因两用其韵次儿瀹以诗四首道各意因两用其韵·其三
作者：陈著
朝代：宋
体裁：五言绝句

富贵碧筒醉，褦襶火伞来。何如溪山曲，一笛吹寒梅。
次儿瀹呈石秀叔韵
作者：陈著
朝代：宋
体裁：七言绝句

寒雨满城诗客孤，秋风万山帽人少。何如对床千古心，白发黄花傲昏晓。
次儿生日八句示之
作者：陈著
朝代：宋
体裁：七言律诗

祖心流庆我生儿，说与吾儿初诞时。吉梦觉来珠蚌坼，喜声浮动玉麟知。如今弱冠归妻后，此是平生进德基。自有季方家样在，一门诗礼要扶持。
次前人为余置酒邑厅见示
作者：陈著
朝代：宋

公事无多白日閒，笑谈风月傲方千。马鞍虽少难供赋，突兀南山翠扑鞍。
次前人为余置酒邑厅见示
作者：陈著
朝代：宋
体裁：七言绝句

公事无多白日閒，笑谈风月傲方干。马鞍虽少难供赋，突兀南山翠扑鞍。
次前人似任叔实
作者：陈著
朝代：宋
体裁：七言绝句

字字真真幻幻心，讲毡须体美中箴。分明示我猪龙训，剪刷成他鸾鹄襟。
次前人卜居得邻
作者：陈著
朝代：宋
体裁：七言律诗

买屋相依老翰林，满腔新意见新吟。浮云仕宦四方志，明月家山千里心。邻谊可曾分楚越，诗盟那有远何阴。老夫亦忝桐乡籍，贺厦行须曳足音。
次前人拉游南山借意道别
作者：陈著
朝代：宋

公与南山是夙知，三年对面肯轻离。长汀明月催孤棹，广莫高风酹一卮。采菊空怀忘辩意，有台须立太平基。坐岩□处如追旧，尽取瑞峰留退思。
次前人韵以寄
作者：陈著
朝代：宋

流俗谁能问故知，慇勤书信驿同驱。古心地老天荒日，閒意风来月往时。交一臂閒机尚失，隔千里外会难期。从今要识相思瘦，认取青山槁木枝。
次前人韵以寄
作者：陈著
朝代：宋

流俗谁能问故知，殷勤书信驿同驱。
古心地老天荒日，閒意风来月往时。
交一臂閒机尚失，隔千里外会难期。
从今要识相思瘦，认取青山槁木枝。
次前韵与前人同舟自城归
作者：陈著
朝代：宋

夜泊南津梦岸斜，老来行役只堪嗟。满篷风露五更月，残梦溪山百里家。蹴起睡奴催纤路，坐同吟伴说梅花。此归又且深深信，澜到中閒要见涯。
次前韵与前人同舟自城归
作者：陈著
朝代：宋

夜泊南津梦岸斜，老来行役祇堪嗟。满篷风露五更月，残梦溪山百里家。蹴起睡奴催纤路，坐同吟伴说梅花。此归又且深深住，澜倒中閒要见涯。
次前韵与舅氏竺九成求芋
作者：陈著
朝代：宋

何处蹲鸱美，云南一望中。角巾临晚岁，拙语寄西风。喜报无乾鹊，缄回靳篆虫。还诗元有例，盍与昔人同。
次前韵二首
作者：陈著
朝代：宋

玉奴留下唾花乾，夜乾嫦娥入广寒。不许世人轻著眼，漫教对此细评看。
次前韵二首
作者：陈著
朝代：宋

玉奴留下唾花乾，夜逐嫦娥入广寒。不许世人轻著眼，漫教对此细评看。竹溪诗笔几曾乾，遗我新诗照眼寒。不用寻梅霜月底，祇将诗句作梅看。
次前韵二首
作者：陈著
朝代：宋

竹溪诗笔几曾乾，遗我新诗照眼寒。
不用寻梅霜月底，只将诗句作梅看。
次前韵二首·其一
作者：陈著
朝代：宋

玉奴留下唾花乾，夜逐嫦娥入广寒。不许世人轻著眼，漫教对此细评看。
次前韵二首·其二
作者：陈著
朝代：宋

竹溪诗笔几曾乾，遗我新诗照眼寒。不用寻梅霜月底，祇将诗句作梅看。
次前韵二首似前育王寺主僧如日
作者：陈著
朝代：宋

见说东岩弄一斑，万人表立许谁攀。笑相逢处行云住，谁主谁实相对閒。
次前韵二首似前育王寺主僧如日
作者：陈著
朝代：宋

见说东岩弄一斑，万人表立许谁攀。笑相逢处行云住，谁主谁宾相对閒。桂渐吹香菊渐斑，西风送步得高攀。天开图画著二老，我亦何妨一笑閒。
次前韵二首似前育王寺主僧如日·其一
作者：陈著
朝代：宋
体裁：七言绝句

见说东岩弄一斑，万人表立许谁攀。笑相逢处行云住，谁主谁宾相对閒。
次前韵二首似前育王寺主僧如日·其二
作者：陈著
朝代：宋

桂渐吹香菊渐斑，西风送步得高攀。天开图画著二老，我亦何妨一笑閒。
次前韵似云岫
作者：陈著
朝代：宋
体裁：七言绝句

一帘云影隔尘埃，小小禅心为客开。坐久不知风雨恶，柏炉香里话诗来。
次前韵再寄二首
作者：陈著
朝代：宋

谁言沟浍浅，谁言沧溟深。浅不如世态，深不如我心。我心先齿老，不踏章台草。寄语知心人，故书足自饱。昨日寄君诗，诗说心契深。君诗今日来，深于我诗心。期君松不老，我得如蔓草。相依无弃憎，分我风月饱。
次前韵再寄二首
作者：陈著
朝代：宋

谁言沟浍浅，谁言沧溟深。
浅不如世态，深汪如我心。
我心先齿老，不踏章台草。
寄语知心人，故书足自饱。
次前韵再寄二首·其一
作者：陈著
朝代：宋
体裁：古风

谁言沟浍浅，谁言沧溟深。浅不如世态，深不如我心。我心先齿老，不踏章台草。寄语知心人，故书足自饱。
次前韵再寄二首·其二
作者：陈著
朝代：宋
体裁：古风

昨日寄君诗，诗说心契深。君诗今日来，深于我诗心。期君松不老，我得如蔓草。相依无弃憎，分我风月饱。
次前韵吴山甫解嘲
作者：陈著
朝代：宋

望春山下剡溪湄，穷处无聊甚系累。竹会依然思二阮，苗凶行矣入三危。枭声只盍闻而睡，蛇影堪期达者知。试问流空千古月，过云妨得几何时。
次前韵寄天宁老可举避生日于西山
作者：陈著
朝代：宋
体裁：七言绝句

迎锡清风扫宿埃，烟霏空翠画图开。西山山上千年鹤，认取年年一度来。
次前韵戏似
作者：陈著
朝代：宋

喜逢新岁带春回，四老过从贺泰来。君若燕毛分次第，我当鹤发领徘徊。忺怀爵跃空相望，弱脚蹒跚阻一陪。传语诸贤任抛外，百年夫妇自衔杯。
次前韵示前人
作者：陈著
朝代：宋
体裁：七言律诗

人生不料有今年，知汝扶亲走翠巅。动脚可能无陷阱，保身正合惧冰渊。夷伤无奈明归地，坎险惟将心靠天。岂意老躯几折臂，未能扃户日高眠。
次前韵示弟茝
作者：陈著
朝代：宋

梅老竹疏疏，先人有敝庐。偷生俄八十，课子尚三馀。脚软安凭杖，牙衰烂煮蔬。天犹嫌过分，时复病河鱼。
次前韵示弟茝
作者：陈著
朝代：宋

梅老竹疏疏，先有有敝庐。
偷生俄八十，课子尚三余。
脚软安凭杖，牙衰烂煮蔬。
天犹嫌过分，时复病河鱼。
次前韵谢同楼诸公
作者：陈著
朝代：宋

凝香画阁昼闻铃，唤我真心十倍醒。奋臂勇寻西学侣，囘头挹谢北山灵。京华是则薪炊桂，旅食何妨实剖萍。此去功名如到手，也须伏阙疏延龄。
次前韵谢同楼诸公
作者：陈著
朝代：宋
体裁：七言律诗

凝香画阁昼闻铃，唤我真心十倍醒。奋臂勇寻西学侣，回头挹谢北山灵。京华是则薪炊桂，旅食何妨实剖萍。此去功名如到手，也须伏阙疏延龄。
次前韵谢月窗兄见和
作者：陈著
朝代：宋
体裁：七言律诗

人得清閒便是仙，秋光堪画欠龙眠。泻檐才歇催诗雨，入户惊飞落纸烟。句与杜陵同中律，世无钟子莫知弦。籁鸣机动聊相友，捧砚犹强武士贤。
次前韵酬王景云见和三首
作者：陈著
朝代：宋

与子相逢别未长，新诗寄我寂寞乡。
嚼情咀义心如醉，背立西风不自将。
次前韵酬王景云见和三首
作者：陈著
朝代：宋

我家西谷子鄞东，西望云山百里中。回首十年尘底别，更无书落雁天风。竹边结屋饱幽清，疏落樽前文字盟。子到午山侬亦到，月边云峤得论情。与子相逢别未长，新诗寄我寂寥乡。嚼情咀义心如醉，背立西风不自将。
次前韵酬王景云见和三首·其一
作者：陈著
朝代：宋
体裁：古风

我家西谷子鄞东，西望云山百里中。回首十年尘底别，更无书落雁天风。
次前韵酬王景云见和三首·其三
作者：陈著
朝代：宋
体裁：古风

与子相逢别未长，新诗寄我寂寥乡。嚼情咀义心如醉，背立西风不自将。
次前韵酬王景云见和三首·其二
作者：陈著
朝代：宋
体裁：古风

竹边结屋饱幽清，疏落樽前文字盟。子到午山侬亦到，月边云峤得论情。
次单君范袖来汪西皋所撰咏秋十章以示因和之十绝
作者：陈著
朝代：宋

鸦带残阳入翠微，纷纷黄叶向人飞。西风不管人閒事，雁自南飞燕自归。蘋蓼汀洲红白分，忧心触景自如醺。鸿飞本欲冥冥去，万里长天不放云。平生念不到轻肥，砧杵凄凄捣布衣。说与妻孥贫自好，相看一笑有春晖。自古年年自有秋，悲秋元只是閒愁。感时祇有长庚子，说到衣冠成古邱。飞飞鸿雁旧山川，有泪沾衣感昔贤。猛拍阑干因猛省，从来沧海变桑田。木犀风了桂花风，几日中閒景不同。惟有黄花偏耐老，饱收霜露玉成功。露穫归来妇爨催，西风满屋饭香来。痴儿得饱牛衣舞，也要人呼小老莱。平生四海有知心，宿草秋风只感今。独向西皋一回首，未曾平面已兰金。梦断康衢立极谣，心如泥絮看萍飘。一清盍与金溪水，同味谁争盐海潮。昏眵望杳水云村，好句从来风月人。瓦缶不量追大吕，冰壶何惜受纤尘。
次单君范袖来汪西皋所撰咏秋十章以示因和之十绝·其二
作者：陈著
朝代：宋

蘋蓼汀洲红白分，忧心触景自如醺。鸿飞本欲冥冥去，万里长天不放云。
次单君范袖来汪西皋所譔咏秋十章以示因和之
作者：陈著
朝代：宋

昏眵望杳水云村，好句从来风月人。瓦缶不量追大吕，冰壶何惜受纖尘。
次单君范袖来汪西皋所譔咏秋十章以示因和之
作者：陈著
朝代：宋

自古年年自有秋，悲秋元只是閒愁。
感时只有长庚子，说到衣冠成古邱。
次单君范袖来汪西皋所譔咏秋十章以示因和之
作者：陈著
朝代：宋

露获归来妇爨催，西风满屋饭香来。
痴儿得饱牛衣舞，也要人呼小老莱。
次单君范袖来汪西皋所譔咏秋十章以示因和之十绝·其一
作者：陈著
朝代：宋
体裁：七言绝句

鸦带残阳入翠微，纷纷黄叶向人飞。西风不管人閒事，雁自南飞燕自归。
次单君范袖来汪西皋所譔咏秋十章以示因和之十绝·其一〇
作者：陈著
朝代：宋
体裁：七言绝句

昏眵望杳水云村，好句从来风月人。瓦缶不量追大吕，冰壶何惜受纤尘。
次单君范袖来汪西皋所譔咏秋十章以示因和之十绝·其七
作者：陈著
朝代：宋
体裁：七言绝句

露穫归来妇爨催，西风满屋饭香来。痴儿得饱牛衣舞，也要人呼小老莱。
次单君范袖来汪西皋所譔咏秋十章以示因和之十绝·其三
作者：陈著
朝代：宋
体裁：七言绝句

平生念不到轻肥，砧杵凄凄捣布衣。说与妻孥贫自好，相看一笑有春晖。
次单君范袖来汪西皋所譔咏秋十章以示因和之十绝·其九
作者：陈著
朝代：宋
体裁：七言绝句

梦断康衢立极谣，心如泥絮看萍飘。一清盍与金溪水，同味谁争盐海潮。
次单君范袖来汪西皋所譔咏秋十章以示因和之十绝·其二
作者：陈著
朝代：宋

苹蓼汀洲红白分，忧心触景自如醺。
鸿飞本欲冥冥去，万里长天不放云。
次单君范袖来汪西皋所譔咏秋十章以示因和之十绝·其五
作者：陈著
朝代：宋
体裁：七言绝句

飞飞鸿雁旧山川，有泪沾衣感昔贤。猛拍阑干因猛省，从来沧海变桑田。
次单君范袖来汪西皋所譔咏秋十章以示因和之十绝·其八
作者：陈著
朝代：宋
体裁：七言绝句

平生四海有知心，宿草秋风只感今。独向西皋一回首，未曾平面已兰金。
次单君范袖来汪西皋所譔咏秋十章以示因和之十绝·其六
作者：陈著
朝代：宋
体裁：七言绝句

木犀风了桂花风，几日中閒景不同。惟有黄花偏耐老，饱收霜露玉成功。
次单君范袖来汪西皋所譔咏秋十章以示因和之十绝·其四
作者：陈著
朝代：宋
体裁：七言绝句

自古年年自有秋，悲秋元只是閒愁。感时祇有长庚子，说到衣冠成古邱。
次单君范遗次儿韵效鲁直体
作者：陈著
朝代：宋
体裁：七言律诗

世变不常有阴晴，吾道由来自坦平。安得天资白受采，要凭学力浊为清。三日刮目迎吕逊，一月坐春盍孔程。便须从今加鞭去，庶免辕越辙幽并。
次吴竹修寄泽南洲韵
作者：陈著
朝代：宋

君客蓬堧偶滞留，我寻菊伴枉经由。翠微轻失相逢笑，白发堪禁几别愁。只为交情如管鲍，未能忘物似聃周。何妨重约论文酒，尚有橙黄橘绿秋。
次和天童僧惠杲书记袖诗来访三首
作者：陈著
朝代：宋

当年飓卷地轮移，拄杖东还云与飞。
太白岩前绿阴下，相逢无语听催归。
次和天童僧惠杲书记袖诗来访三首
作者：陈著
朝代：宋

当年飓捲地轮移，拄杖东还云与飞。太白岩前绿阴下，相逢无语听催归。省话何须吞炭瘖，安贫便是直钩心。看来世事真飘瓦，笑杀时流重注金。出山相过便东行，水落山空一别轻。留得清诗照窗几，万花妆里独梅兄。
次和天童僧惠杲书记袖诗来访三首·其一
作者：陈著
朝代：宋
体裁：七言绝句

当年飓捲地轮移，拄杖东还云与飞。太白岩前绿阴下，相逢无语听催归。
次和天童僧惠杲书记袖诗来访三首·其三
作者：陈著
朝代：宋
体裁：七言绝句

出山相过便东行，水落山空一别轻。留得清诗照窗几，万花妆里独梅兄。
次和天童僧惠杲书记袖诗来访三首·其二
作者：陈著
朝代：宋
体裁：七言绝句

省话何须吞炭瘖，安贫便是直钩心。看来世事真飘瓦，笑杀时流重注金。
次和梅山弟二首
作者：陈著
朝代：宋

马上功名马伏波，少游终是胜兄多。如今都付忘言处，醉向黄花奈我何。心如古井已无波，无奈山林宿兴多。何幸风流存晋宋，不妨诗律效阴何。
次和梅山弟二首·其一
作者：陈著
朝代：宋
体裁：七言绝句

马上功名马伏波，少游终是胜兄多。如今都付忘言处，醉向黄花奈我何。
次和梅山弟二首·其二
作者：陈著
朝代：宋
体裁：七言绝句

心如古井已无波，无奈山林宿兴多。何幸风流存晋宋，不妨诗律效阴何。
次如心侄古意韵
作者：陈著
朝代：宋
体裁：古风

妻孥恩爱深，生死同一窗。胡然成别离，使汝悲涕双。人世能几何，明灭风镫幢。有家尚堪活，奚岂□他乡。安得归来舟，顺风自南江。
次弟观与雪航韵
作者：陈著
朝代：宋

老友姑从方外求，危时亦可少纾忧。
笑图难赘余人契，病室应关一世愁。
淡饭是缘终有味，故山虽好莫回头。
满航雪意元无价，住色空中是应酬。
次弟观与雪航韵
作者：陈著
朝代：宋

老友姑从方外求，危时亦可少纾忧。笑图难赘馀人契，病室应关一世愁。淡饭是缘终有味，故山虽好莫回头。满航雪意元无价，住色空中是应酬。
次弟观与龄叟诗韵
作者：陈著
朝代：宋
体裁：七言律诗

雪窦飞来一片云，寺门兴起总由身。钟鱼饭众有今日，钲鼓粥神多信人。两阁眼空风黑夜，四山手植雨清春。我今亦是陶潜辈，三笑图中就写真。
次弟观与龄叟诗韵
作者：陈著
朝代：宋

雪窦飞来一片云，寺门兴起总由身。钟鱼饭众有今日，钲鼓粥神多信人。两阁眼空风黑夜，四川手植雨清春。我今亦是陶潜辈，三笑图中就写真。
次弟观为陈子得纳妇别李亲家
作者：陈著
朝代：宋
体裁：七言律诗

马头姻缔热相寻，谁识清交旧绂簪。泽底李无门望态，村中陈有世婚心。别来得见百罹后，坐到忘言两意深。醉里送君何所有，嚼梅花碎写成吟。
次弟观二首呈雪航
作者：陈著
朝代：宋

如今事如许，我得强痴顽。
避世贫为福，信天忙亦閒。
乾坤孤注外，风月两颦閒。
剩有游山记，从地野笔删。
次弟观二首呈雪航
作者：陈著
朝代：宋

流俗方澜倒，禅心自铁顽。人于诗信老，天与病全閒。拄杖溪山曲，移尊雪月閒。相逢多拙句，为我细修删。如今事如许，我得强痴顽。避世贫为福，信天忙亦閒。乾坤孤注外，风月两颦閒。剩有游山记，从他野笔删。
次弟观二首呈雪航·其一
作者：陈著
朝代：宋
体裁：五言律诗

流俗方澜倒，禅心自铁顽。人于诗信老，天与病全閒。拄杖溪山曲，移尊雪月閒。相逢多拙句，为我细修删。
次弟观二首呈雪航·其二
作者：陈著
朝代：宋

如今事如许，我得强痴顽。避世贫为福，信天忙亦閒。乾坤孤注外，风月两颦閒。剩有游山记，从他野笔删。
次弟观似单君范
作者：陈著
朝代：宋
体裁：五言律诗

可人忽相访，恰恰应镫花。古话达时样，霜毛感岁华。雨中书枕榻，山下菜羹家。一笑君听取，归期待白鸦。
次戴帅初与次儿瀹诗
作者：陈著
朝代：宋
体裁：七言律诗

世变纷纷蜂蝶丛，人情落落马牛风。山林犹喜典刑在，师友相从气义同。坎有亨心方善处，兑为丽泽要深穷。暮春乐处儿知否，好趁曾门咏舞童。
次戴帅初与次儿瀹诗
作者：陈著
朝代：宋

世变纷绿蜂蝶丛，人情落落马牛风。山林犹喜典刑在，师友相从气义同。坎有亨心方善处，兑为丽泽要深穷。暮春乐处儿知否，好趁曾门咏舞童。
次王得淦韵
作者：陈著
朝代：宋
体裁：五言律诗

浴出矮檐阴，披襟小雨侵。坐凉三鼓漏，和梦一镫吟。自分死中活，谁知升与沈。明朝书局事，奔走岂初心。
次见泌韵
作者：陈著
朝代：宋
体裁：七言绝句

门外风尘付一吁，何妨稼圃学樊须。由由本自人难浼，皎皎奚忧我易污。
次赵景文绝粮
作者：陈著
朝代：宋

赤峤归来似梦中，春风满面扫儒穷。只愁不祭鬼成馁，那问乏供儿哭空。饥卧何妨专雪屋，清贫消得唤冰翁。浮生总是閒烦恼，天已安排十二宫。
次赵景文绝粮
作者：陈著
朝代：宋
体裁：七言律诗

赤峤归来似梦中，春风满面扫儒穷。祇愁不祭鬼成馁，那问乏供儿哭空。饥卧何妨专雪屋，清贫消得唤冰翁。浮生总是閒烦恼，天已安排十二宫。
次韵上乘寺主僧如岳咏菊
作者：陈著
朝代：宋
体裁：七言绝句

万紫千红各炫名，纷纷儿女哄春荣。屈园秋种无人顾，独遇陶潜气始平。
次韵东平赵孟益游北山寺
作者：陈著
朝代：宋
体裁：五言律诗

潇洒一僧关，钱家古墓山。云多迷早晚，溪阔限忙閒。斋鼓青龙麓，渔歌白鹭湾。欲吟吟不尽，岩溜自潺潺。
次韵东平赵益三首·凤花
作者：陈著
朝代：宋
体裁：七言绝句

翠红翼翼宝坊閒，曾入瑶宫白玉阑。飞上朝阳瑞天下，灵根变化本无难。
次韵东平赵益三首·龙松
作者：陈著
朝代：宋

修鳞化作偃松寒，数百年閒一梦看。何似起来云拥去，为天行雨万民欢。翠红翼翼宝坊閒，曾入瑶宫白玉阑。飞上朝阳瑞天下，灵根变化本无难。野迥山空风撼铎，孤坟寂寂春光薄。谁问布袋事有无，水自东流日西落。
次韵东皋寺主僧知恭见寄
作者：陈著
朝代：宋
体裁：五言律诗

平地起丛林，工夫岁月深。百吟三教髓，一饭十方心。惯听人传说，閒将梦去寻。书来足自慰，亦是老知音。
次韵义乌贾养晦元夕书怀
作者：陈著
朝代：宋
体裁：七言律诗

新得新晴纵夜游，纱笼喝道肯迟留。风流买市皆如愿，雪艳歌筵总莫愁。不放晴光半分过，亦知人世一沤浮。星星镫火须臾事，何似长看素月流。
次韵云岫偶成
作者：陈著
朝代：宋

偶来云外见青山，有感人閒两触蛮。谁识禅心夜来雨，西风唤起喜中叹。
次韵五月六日醵饮茂林
作者：陈著
朝代：宋
体裁：七言绝句

一味清风万竹阴，自行自坐见初心。已抛仙侣枕中梦，能听老陶琴外音。
次韵五月六日醵饮茂林
作者：陈著
朝代：宋

一味清风万竹阴，自行自坐见初心。
已抛仙侣枕名梦，能听老陶琴外音。
次韵仁泽僧来见
作者：陈著
朝代：宋
体裁：五言律诗

嵩溪修竹下，一榻坐幽深。时异交游少，年衰百病侵。生涯成鸟啄，村景付猿吟。惟有相从梦，时时到梵林。
次韵仇生五首
作者：陈著
朝代：宋

一春风雨笑谈疏，明日南风夏又初。忽枉翠裾诗在手，胜如书尺寄双鱼。学晚唐诗俗见疏，君家句法到黄初。淡交顾辱联翩赠，熊掌方尝又得鱼。交不缘诗有密疏，诗能宣写此心初。但从礼义中游戏，便是趋庭孔伯鱼。诗筒狎至补前疏，快似西风捲峡初。一片襟怀谁似友，曾从仙李跨鲸鱼。羡君诗思九河疏，混混泉源只一初。我欲驱驰无本领，激沟浍水狎蛙鱼。
次韵仇生五首·其三
作者：陈著
朝代：宋
体裁：七言绝句

交不缘诗有密疏，诗能宣写此心初。但从礼义中游戏，便是趋庭孔伯鱼。
次韵仇生五首·其四
作者：陈著
朝代：宋
体裁：七言绝句

诗筒狎至补前疏，快似西风捲峡初。一片襟怀谁似友，曾从仙李跨鲸鱼。
次韵似前人
作者：陈著
朝代：宋

山居随意旋添成，截断人閒利欲腥。兰茁不妨虚白屋，松苗如见旧毡青。书痴面目唾亦笑，酒圣风流心自醒。閒里光阴天下乐，谁知此处是思亭。
次韵侄溥偶成
作者：陈著
朝代：宋
体裁：七言律诗

玉藤新月照双明，便觉梅天暑溽轻。两屋清风交□影，一团和气寿家声。肯陪醉兴林游畅，更喜骚怀草梦成。向上路头须努力，席门元不困陈平。
次韵侄溥到云南外家回
作者：陈著
朝代：宋

二竹家传一发微，眼中难问是和非。诗书事冷官符惞，韦布形枯缯户肥。儿戏仙楼空梦见，老过颠岭只愁归。山溪亦有不平处，终日喧声水战矶。
次韵侄溥到云南外家回
作者：陈著
朝代：宋

二竹家传一发微，眼中难问是和非。诗书事冷官符欣，韦布形枯缯户肥。儿戏仙楼空梦见，老过颠岭只愁归。山溪亦有不平处，终日諠声水战矶。
次韵僧云岫寄东皋寺主智恭
作者：陈著
朝代：宋
体裁：七言绝句

闻说东皋绝点埃，笑飞铁锡把山开。何须一面方相识，曾见藕花诗句来。
次韵僧云岫见寄
作者：陈著
朝代：宋
体裁：七言绝句

忆昔宫花压帽檐，如今野褐替朝衫。邯郸梦觉身犹在，安得寒山喝破岩。
次韵僧仁泽
作者：陈著
朝代：宋

来诗自有师，心与晚唐期。开我正墙面，喜于闻乐脾。山林人似许，风月事还谁。不用盟为社，从今是故知。洒洒忘家客，相逢若有期。茶腴参道味，诗瘦出饥脾。避俗无新计，谈空更阿谁。吾言太浪荡，休遣世人知。来游大梵天，邂逅兴悠然。一见新犹故，相忘丑亦妍。藕花诗有句，莲社我无缘。不必参禅话，诗镫自可传。
次韵僧仁泽·其一
作者：陈著
朝代：宋
体裁：五言律诗

来诗自有师，心与晚唐期。开我正墙面，喜于闻乐脾。山林人似许，风月事还谁。不用盟为社，从今是故知。
次韵僧仁泽·其三
作者：陈著
朝代：宋
体裁：五言律诗

来游大梵天，邂逅兴悠然。一见新犹故，相忘丑亦妍。藕花诗有句，莲社我无缘。不必参禅话，诗镫自可传。
次韵僧仁泽·其二
作者：陈著
朝代：宋
体裁：五言律诗

洒洒忘家客，相逢若有期。茶腴参道味，诗瘦出饥脾。避俗无新计，谈空更阿谁。吾言太浪荡，休遣世人知。
次韵儿瀹六月十二日登东坑岭
作者：陈著
朝代：宋
体裁：七言绝句

欲寿吾前酒一行，走三百里火云程。热时却有寒时节，汝母梅花腊底生。
次韵八侄三首
作者：陈著
朝代：宋

春色三分一未归，雪肌风态露春微。东风且作枝头主，莫把工夫绣地衣。素妆青盖送春归，似不禁风体力微。收拾韵香归酒盏，惜花何惜醉淋衣。花开便是候催归，济楚生香清复微。遥想折来深院宇，似初匀粉小青衣。
次韵八侄三首·其一
作者：陈著
朝代：宋
体裁：七言绝句

春色三分一未归，雪肌风态露春微。东风且作枝头主，莫把工夫绣地衣。
次韵八侄三首·其三
作者：陈著
朝代：宋
体裁：七言绝句

花开便是候催归，济楚生香清复微。遥想折来深院宇，似初匀粉小青衣。
次韵八侄三首·其二
作者：陈著
朝代：宋
体裁：七言绝句

素妆青盖送春归，似不禁风体力微。收拾韵香归酒盏，惜花何惜醉淋衣。
次韵内侄竺稷并示诸儿
作者：陈著
朝代：宋
体裁：五言律诗

春首还相见，吾怀白与兄。江湖关老梦，山野避新行。危虑船迎浪，残生漏送更。东风溪上路，欲别若为情。
次韵内侄竺稷留别
作者：陈著
朝代：宋
体裁：七言律诗

外家忠厚世多才，挑辔相过一笑开。珍重年光记亲戚，绵延义脉到云来。后生要积为山篑，前事休论覆水杯。榾柮炉头好情话，莫冲风雪便轻回。
次韵内兄舒通叟太博寓云南僧舍
作者：陈著
朝代：宋
体裁：七言律诗

河海翻飞信有由，相逢莫学楚囚愁。人方椎髻说苏子，天把布衣存武侯。世变古今张与翕，人心造化去中留。云南高处应看透，许得溪翁入坐不。
次韵内弟汪英春来弟家省母二首
作者：陈著
朝代：宋

菽水可欢须且住，粟布相容何必去。纵然有约奉归轩，也待春程香煖处。绿衣何曾解老怀，彩褐朅来舞春阶。方知无忝所生处，不犯河魁也是斋。
次韵内弟汪英春来弟家省母二首·其一
作者：陈著
朝代：宋

菽水可欢须且住，粟布相容何必去。
纵然有约奉归轩，也待春程香暖处。
次韵内弟汪英春来弟家省母二首·其一
作者：陈著
朝代：宋

菽水可欢须且住，粟布相容何必去。纵然有约奉归轩，也待春程香煖处。
次韵内弟汪英春来弟家省母二首·其二
作者：陈著
朝代：宋
体裁：古风

绿衣何曾解老怀，彩褐朅来舞春阶。方知无忝所生处，不犯河魁也是斋。
次韵内弟贝端甫家醉中
作者：陈著
朝代：宋
体裁：七言绝句

轩窗小小受千山，杯酒匆匆胜肆筵。满面春风相照处，话心只话数年前。
次韵分生五首
作者：陈著
朝代：宋
体裁：七言绝句

一春风雨笑谈疏，明日南风夏又初。忽枉翠裾诗在手，胜如书尺寄双鱼。
次韵分生五首
作者：陈著
朝代：宋

交不缘诗有密疏，诗能宣与此心初。
但从礼义中游戏，便是趋庭孔伯鱼。
次韵分生五首
作者：陈著
朝代：宋
体裁：七言绝句

学晚唐诗俗见疏，君家句法到黄初。淡交顾辱联翩赠，熊掌方尝又得鱼。
次韵分生五首
作者：陈著
朝代：宋
体裁：七言绝句

羡君诗思九河疏，混混泉源只一初。我欲驱驰无本领，激沟浍水狎蛙鱼。
次韵分生五首
作者：陈著
朝代：宋

诗筒狎至补前疏，快似西风卷峡初。
一片襟怀谁似友，曾从仙李跨鲸鱼。
次韵刘后村所赠延庆主僧圭复翁诗三首
作者：陈著
朝代：宋

古往今来几过帆，天高地下一浮庵。与翁相见亦偶尔，一笑无言意自参。清到复翁方是清，不求名处莫逃名。南湖一片平铺水，中有拍天波浪声。一色时妆漆染丝，淡中头绪自相知。后村已入神仙洞，留得同庚伴赋诗。
次韵刘后村所赠延庆主僧圭复翁诗三首
作者：陈著
朝代：宋

古往今来几过帆，天高地下一浮庵，
与翁相见亦偶尔，一笑无言意自参。
次韵刘后村所赠延庆主僧圭复翁诗三首·其二
作者：陈著
朝代：宋

清到复翁方是清，不求名处莫逃名。南湖一片平铺水，中有拍天波浪声。
次韵刘后村所赠延庆主僧圭復翁诗三首·其一
作者：陈著
朝代：宋
体裁：古风

古往今来几过帆，天高地下一浮庵。与翁相见亦偶尔，一笑无言意自参。
次韵刘后村所赠延庆主僧圭復翁诗三首·其三
作者：陈著
朝代：宋
体裁：古风

一色时妆漆染丝，淡中头绪自相知。后村已入神仙洞，留得同庚伴赋诗。
次韵刘生秋夜郊行
作者：陈著
朝代：宋
体裁：七言律诗

护索郊行秋夜秒，无心万籁自悲鸣。月林散叶风前下，村舍孤镫夜半明。暗里家山应在望，醉中砧杵不关情。归来东榻鸳衾稳，应笑词人怨五更。
次韵刘生蝶叶交飞
作者：陈著
朝代：宋
体裁：七言绝句

荷衰菊老柳微黄，蝶舞风林叶共狂。阆苑无花留不住，飞来学做小春忙。
次韵前人为人诬告受羊
作者：陈著
朝代：宋

冰檗肝肠无诡随，彼嚚何物妄相持。梦魂不到菜园破，行止肯教芒屩知。安用舌埋防异日，空闻肉袒有当时。从他万口自公议，谁学偿金直不疑。
次韵前人为人诬告受羊
作者：陈著
朝代：宋

冰蘖肝肠无诡随，彼嚚何物妄相持。梦魂不到菜园破，行止肯教芒屩知。安用舌埋防异日，空闻内袒有当时。从他万口自公议，谁学偿金直不疑。
次韵前人伤古
作者：陈著
朝代：宋

当年天与袴中儿，天到如今不与时。事变风涛掀地轴，军声电雹散雷槌。鬼蓝柄国苦相误，佛会守城甘自痴。旗盖已随□驾去，留西太乙更谁期。
次韵前人伤古
作者：陈著
朝代：宋

当年天与裤中儿，天到如今不与时。事变风涛掀地轴，军声电雹散雷槌。鬼蓝柄国苦相误，佛会守城甘自痴。旗盖已随□驾去，留西太乙更谁欺。
次韵前人似前人
作者：陈著
朝代：宋

老友姑从方外求，危时亦可少纾忧。笑图难赘余人契，病室应关一世愁。淡饭是缘终有味，故山虽好莫回头。满航雪意元无价，住色空中足应酬。
次韵前人取别二首
作者：陈著
朝代：宋

初心高处欲穷游，兀坐书窗七月秋。风雨已成贫甫叹，山云却为老韩收。从来人事有圆缺，可是天公分去留。正尔无聊负暄立，赤书忽落剡溪头。云旆吹晴踏翠巅，写成诗卷思翻然。谁知同赋有齐己，人指醉吟为乐天。意自源头水中涌，语如山色雨馀鲜。尾貂分付归鸿去，欲便寻盟未有缘。
次韵前人取别二首·其一
作者：陈著
朝代：宋

初心高处欲穷游，兀坐书窗七月秋。风雨已成贫甫叹，山云却为老韩收。从来人事有圆缺，可是天公分去留。正尔无聊负暄立，赤书忽落剡溪头。
次韵前人取别二首·其二
作者：陈著
朝代：宋

云旆吹晴踏翠巅，写成诗卷思翻然。谁知同赋有齐己，人指醉吟为乐天。意自源头水中涌，语如山色雨余鲜。尾貂分付归鸿去，欲便寻盟未有缘。
次韵前人取别二首·其二
作者：陈著
朝代：宋

云旆吹晴踏翠巅，写成诗卷思翻然。谁知同赋有齐己，人指醉吟为乐天。意自源头水中涌，语如山色雨馀鲜。尾貂分付归鸿去，欲便寻盟未有缘。
次韵前人城北春行
作者：陈著
朝代：宋
体裁：七言绝句

醉游不省路东西，可意花枝手自提。好景未知何处是，漫随蜂蝶过芳畦。
次韵前人壁閒诗
作者：陈著
朝代：宋

万宇腥埃风满山，只饶二十里云閒。要知人好境不好，最怕身闲心未闲。两处诗家隔一山，此心知得两心閒。君才终与鹏腾海，我老甘从骥伏闲。
次韵前人壁閒诗
作者：陈著
朝代：宋

两处诗家隔一山，此心知得两心閒。
君才终与鹏腾海，我老甘后骥伏闲。
次韵前人壁閒诗·其一
作者：陈著
朝代：宋
体裁：七言绝句

万宇腥埃风满山，只饶二十里云閒。要知人好境不好，最怕身闲心未闲。
次韵前人壁閒诗·其二
作者：陈著
朝代：宋
体裁：七言绝句

两处诗家隔一山，此心知得两心閒。君才终与鹏腾海，我老甘从骥伏闲。
次韵前人寒食
作者：陈著
朝代：宋

今年寒食倍心寒，不独松楸感涕潸。青草遥悲新瘗冢，苍梧错认旧来山。人生醉梦乾坤里，时节晦冥风雨閒。只有杜鹃知此意，傍云啼去又啼还。
次韵前人形役
作者：陈著
朝代：宋
体裁：七言律诗

谁能禅寂效裴休，自爱清名慕李舟。云路中年开辙迹，风波晚岁转船头。见花如刺时难痛，遇事生根老滞忧。但欲渔樵相尔汝，怕人知我问来由。
次韵前人形役
作者：陈著
朝代：宋

谁能禅寂效裴休，自爱清名慕李舟。
云路中年开辙迹，风波晚岁转船头。
见花如融时难痛，遇事生根老滞忧。
但欲渔樵相尔汝，怕人知我问来由。
次韵前人新晴三首
作者：陈著
朝代：宋

泥香风软燕忙时，宿雨微中起较迟。
试卷珠帘问花事，画秋千外袅晴丝。
次韵前人新晴三首
作者：陈著
朝代：宋

流莺恰恰报新晴，如醉春光畅踏青。金犊车前诗料足，不妨分付入骚情。泥香风软燕忙时，宿雨微中起较迟。试捲珠帘问花事，画鞦韆外袅晴丝。院静春深冷麝煤，怕逢花委细苍苔。小桃却自红如锦，笑倚东风醉入腮。
次韵前人新晴三首·其一
作者：陈著
朝代：宋

流莺恰恰报新晴，如醉春光畅踏青。金犊车前诗料足，不妨分付入骚情。
次韵前人新晴三首·其三
作者：陈著
朝代：宋
体裁：古风

院静春深冷麝煤，怕逢花委细苍苔。小桃却自红如锦，笑倚东风醉入腮。
次韵前人新晴三首·其二
作者：陈著
朝代：宋

泥香风软燕忙时，宿雨微中起较迟。试捲珠帘问花事，画鞦韆外袅晴丝。
次韵前人祈雨未应二首
作者：陈著
朝代：宋

交秋苦旱走疲农，惟合投忱地府龙。里社相师凭梵呗，山川无语笑盲聋。忍教地宝罹枯渴，安得天机捷应舂。联日定劳君眼力，雨晴只隔望春峰。龙君非是忍忘农，一敬初终自见龙。雨感通时元有待，天分晓处可曾聋。雷车怒激腾东海，火伞忙收入下舂。我辈报神无别事，请裁佳句勒霞峰。
次韵前人祈雨未应二首·其一
作者：陈著
朝代：宋

交秋苦旱走疲农，惟合投忱地府龙。里社相师凭梵呗，山川无语笑盲聋。忍教地宝罹枯渴，安得天机捷应舂。联日定劳君眼力，雨晴只隔望春峰。
次韵前人祈雨未应二首·其二
作者：陈著
朝代：宋
体裁：七言律诗

龙君非是忍忘农，一敬初终自见龙。雨感通时元有待，天分晓处可曾聋。雷车怒激腾东海，火伞忙收入下舂。我辈报神无别事，请裁佳句勒霞峰。
次韵前人补试落归曹娥待潮
作者：陈著
朝代：宋
体裁：七言绝句

谒祠江上且归休，有命何须企碧流。好把一言寤明主，声名当不减千秋。
次韵前人讯余遭蹶之苦
作者：陈著
朝代：宋

桑榆正要补东隅，与子初期继二疏。铁马涨尘难著脚，霜猿引径各伤肤。苦劳筋骨宁非福，剥落皮毛不管癯。剩欲寄书相慰藉，呼儿频问雁来无。
次韵前人访旧
作者：陈著
朝代：宋
体裁：七言律诗

铁石心肠本自顽，著身无所奈时艰。仙丹难问桃花洞，诗笠聊寻饭颗山。道义岂随天地闭，风埃不放水云閒。相逢休说如今事，回首斜阳古汉关。
次韵前人贵籴
作者：陈著
朝代：宋
体裁：七言律诗

麦甑凄凉稻尚青，粒珠乘急价掀腾。市平本易无千斛，仓籴良艰且五升。长是信天还自活，未能送鬼任多憎。回头钟鼓群峰寺，饱饭高眠独有僧。
次韵前人道中
作者：陈著
朝代：宋

开遍梅花柳渐丝，甘棠次第又添诗。马头村路皆官况，面上春风日己知。山笔重时谙事体，蒲鞭轻处惜民饥。老夫尚解随人后，舞劝碑潭水一卮。
次韵前人道中
作者：陈著
朝代：宋

开遍梅花柳渐丝，甘棠次第又添诗。马头村路皆官况，面上春风是己知。山笔重时谙事体，蒲鞭轻处惜民饥。老夫尚解随人后，舞劝碑潭水一卮。
次韵前人醵更生会三首
作者：陈著
朝代：宋

满天地里暗尘飞，老息奄奄一发危。种秫为生姑托醉，采薇忍死未忘饥。三閒书屋鬼神护，百两芒鞋风雨知。咄咄书空如梦寐，龙山谁记有佳期。劫火吹炎海水飞，九州同惴釜鱼危。有时杜老泪盈把，终日颜回面忍饥。今古滔滔无限事，乾坤纳纳竟何知。便教强趁黄花约，终恐趑趄罚后期。世变如轮到厄年，危魂飞绕万山巅。冥心前路追陶令，回首中原属汉渊。树鹊频惊枝上月，醯鸡苟活瓮中天。悠悠未是归时节，风雨何□复对眠。
次韵前人醵更生会三首·其一
作者：陈著
朝代：宋

满天地里暗尘飞，老息奄奄一发危。种秫为生姑托醉，采薇忍死未忘饥。三閒书屋鬼神护，百两芒鞋风雨知。咄咄书空如梦寐，龙山谁记有佳期。
次韵前人醵更生会三首·其三
作者：陈著
朝代：宋

世变如轮到厄年，危魂飞绕万山巅。冥心前路追陶令，回首中原属汉渊。树鹊频惊枝上月，醯鸡苟活瓮中天。悠悠未是归时节，风雨何□复对眠。
次韵前人醵更生会三首·其二
作者：陈著
朝代：宋
体裁：古风

劫火吹炎海水飞，九州同惴釜鱼危。有时杜老泪盈把，终日颜回面忍饥。今古滔滔无限事，乾坤纳纳竟何知。便教强趁黄花约，终恐趑趄罚后期。
次韵前人重阳
作者：陈著
朝代：宋
体裁：七言律诗

说道贫閒亦自忙，谁知硕果自存阳。堪怜冻病如无己，不复狂游似季常。过眼世情多逐臭，闭门家话自生香。重阳已在西风里，空有龙山入梦乡。
次韵前人雪中
作者：陈著
朝代：宋

晚风吹下六花祥，喜到眉閒色浅黄。
旋积层寒消夙瘴，平施一白洗时妆。
要寻闭户家形迹，肯为乘骓客断肠。
岁事已占禾麦好，与民相庆着诗忙。
次韵前人雪中
作者：陈著
朝代：宋

晚风吹下六花祥，喜到眉閒色浅黄。旋积层寒消夙瘴，平施一白洗时妆。要寻闭户家形迹，肯为乘骓客断肠。岁事已占禾麦好，与民相庆著诗忙。
次韵前人食素馄饨
作者：陈著
朝代：宋
体裁：七言律诗

庖手馄饨匪一朝，馔素多品此为高。薄施豆腻佐皮软，省著椒香防乳消。汤饼粗堪相伯仲，肉包那敢奏功劳。还方谨勿传方去，要使安贫无妄饕。
次韵剡僧孜书记
作者：陈著
朝代：宋
体裁：七言律诗

县如残寺裹荒城，僧干穷缘耐苦声。虽把慈悲供日用，可能方便徇人情。四明山背看云近，九里湾头呷水清。支遁后身偏念我，惠来诗好愧兼荣。
次韵剡张知录见寄
作者：陈著
朝代：宋

危途盍把隐为师，名姓翻嫌世或知。栗里已成终老计，桐乡犹记旧游时。云山杳杳勤搜便，风雨潇潇独寄诗。目送心期无别语，厚培根本做春枝。
次韵单君范
作者：陈著
朝代：宋

驹隙光阴自去留，眉头底用着闲愁。人生枕上皆槐国，世事棋中几弈秋。为子孙谋惟蠹简，有风月处即菟裘。醉多醒语不觉晓，何处钟声出梵楼。
次韵单君范
作者：陈著
朝代：宋

驹隙光阴自去留，眉头底用著闲愁。人生枕上皆槐国，世事棋中几弈秋。为子孙谋惟蠹简，有风月处即菟裘。醉多醒语不觉晓，何处钟声出梵楼。
次韵单君范寄梅行
作者：陈著
朝代：宋
体裁：古风

洛阳今何辰，姚黄委沙尘。岂无桃李花，荆棘相仆臣。咄咄岁成晚，山空水粼粼。化为万叶飞，目断无可人。谁知霜雪根，独抱寒中春。
次韵单君范行李中诸诗前数章自道后二章为单
作者：陈著
朝代：宋

纷纷万变自鸿荒，人事都归梦一场。龚胜余生只廉里，渊明初意岂柴桑。山林有味儿亲圃，风雨无眠客对床。衰老近来诸事废，渔樵唱和是文章。
次韵单君范行李中诸诗前数章自道后二章为单
作者：陈著
朝代：宋

老不能狂心自箕，览观宇宙百非宜。
沈舟那管帆争水，抱瑟难随竽用时。
只把书知凭几困，閒从龟决访山疑。
夜来窗下青镫下，兀兀无言渺渺思。
次韵单君范行李中诸诗前数章自道后二章为单君作也八首
作者：陈著
朝代：宋

心如古井不生澜，无奈形骸寄两閒。老境阳春亦风雪，危时明月自江山。琴书有旧聊相与，门户虽贫未是閒。儿女不知何世界，劝传花事已斓斑。宇宙中閒战血腥，不才难应少微星。穷顽得寿非三甲，老拙无文况六丁。醉后时歌东里曲，閒中堪伴北山灵。门前总是尘埃事，惟有梅花照眼醒。老不能狂心自箕，览观宇宙百非宜。沈舟那管帆争水，抱瑟难随竽用时。祇把书医凭几困，閒从龟决访山疑。夜来窗下青镫下，兀兀无言渺渺思。纷纷万变自鸿荒，人事都归梦一场。龚胜馀生祇廉里，渊明初意岂柴桑。山林有味儿亲圃，风雨无眠客对床。衰老近来诸事废，渔樵唱和是文章。残生光景满腔愁，平地江河汹涌流。可痛事多周正月，不言心有晋春秋。俗饕无梦亦寻鹿，人饱自歌谁饭牛。咄咄向天天不管，方来毕竟几时休。欲言心事鼻先酸，最怕清流亦倒澜。尘路争车甘下泽，雪毛满镜自南冠。高悬古月看时变，相与春风到岁寒。案有陶诗须细和，无鱼归铗不须弹。浮世憧憧为底忙，百年光景等风狂。乾坤自隘胸襟豁，言语无多意思长。但觉高歌同夜酌，未应别赋写春伤。吾侪渐喜无人识，自做无名草木香。山林气骨本来癯，客气乘时敢阚虚。韩愈无医惟赠遣，宗元何病岂工书。不烦天女梵花散，自有乡人傩茢除。到底群邪须一正，请师孔祷莫踌躇。
次韵单君范行李中诸诗前数章自道后二章为单君作也八首·其一
作者：陈著
朝代：宋
体裁：七言律诗

心如古井不生澜，无奈形骸寄两閒。老境阳春亦风雪，危时明月自江山。琴书有旧聊相与，门户虽贫未是閒。儿女不知何世界，劝传花事已斓斑。
次韵单君范行李中诸诗前数章自道后二章为单君作也八首·其七
作者：陈著
朝代：宋

浮世憧憧为底忙，百年光景等风狂。乾坤自隘胸襟豁，言语无多意思长。但觉高歌同夜酌，未应别赋写春伤。吾侪渐喜无人识，自做无名草木香。
次韵单君范行李中诸诗前数章自道后二章为单君作也八首·其三
作者：陈著
朝代：宋
体裁：七言律诗

老不能狂心自箕，览观宇宙百非宜。沈舟那管帆争水，抱瑟难随竽用时。祇把书医凭几困，閒从龟决访山疑。夜来窗下青镫下，兀兀无言渺渺思。
次韵单君范行李中诸诗前数章自道后二章为单君作也八首·其二
作者：陈著
朝代：宋
体裁：七言律诗

宇宙中閒战血腥，不才难应少微星。穷顽得寿非三甲，老拙无文况六丁。醉后时歌东里曲，閒中堪伴北山灵。门前总是尘埃事，惟有梅花照眼醒。
次韵单君范行李中诸诗前数章自道后二章为单君作也八首·其五
作者：陈著
朝代：宋
体裁：七言律诗

残生光景满腔愁，平地江河汹涌流。可痛事多周正月，不言心有晋春秋。俗饕无梦亦寻鹿，人饱自歌谁饭牛。咄咄向天天不管，方来毕竟几时休。
次韵单君范行李中诸诗前数章自道后二章为单君作也八首·其八
作者：陈著
朝代：宋

山林气骨本来癯，客气乘时敢阚虚。韩愈无医惟赠遣，宗元何病岂工书。不烦天女梵花散，自有乡人傩茢除。到底群邪须一正，请师孔祷莫踌躇。
次韵单君范行李中诸诗前数章自道后二章为单君作也八首·其六
作者：陈著
朝代：宋
体裁：七言律诗

欲言心事鼻先酸，最怕清流亦倒澜。尘路争车甘下泽，雪毛满镜自南冠。高悬古月看时变，相与春风到岁寒。案有陶诗须细和，无鱼归铗不须弹。
次韵单君范行李中诸诗前数章自道后二章为单君作也八首·其四
作者：陈著
朝代：宋

纷纷万变自鸿荒，人事都归梦一场。龚胜馀生祇廉里，渊明初意岂柴桑。山林有味儿亲圃，风雨无眠客对床。衰老近来诸事废，渔樵唱和是文章。
次韵单景山酴醾
作者：陈著
朝代：宋

东风先遣百花开，坐后妆梳殢镜台。
雪艳惯逢风落絮，云香不到雨成梅。
下交芍药当阶发，高伴金沙上架来。
珍重重收拾远去，春衣芬馥雅持杯。
次韵单景山酴醿
作者：陈著
朝代：宋
体裁：七言律诗

东风先遣百花开，坐后妆梳殢镜台。雪艳惯逢风落絮，云香不到雨成梅。下交芍药当阶发，高伴金沙上架来。珍重美人收拾去，春衣芬馥雅持杯。
次韵卢致远祈雨喜应
作者：陈著
朝代：宋
体裁：七言律诗

四郊多少出云山，六月如何得雨悭。天意茫茫知不外，秋成岌岌有无閒。人非稼穑谁为命，职在蛟龙可听閒。终藉精忱起灵蛰，鹤骖带得夜瓢还。
次韵卢致远见示
作者：陈著
朝代：宋

新春欲洗旧氛埃，并竹寻溪试一来。冻雨忽交疏霰下，严风不放寸云开。主人雅量诗相住，老客归心梦亦催。滑道何妨徐著步，袖中金薤不虚回。
次韵史猷父
作者：陈著
朝代：宋
体裁：七言律诗

西崦残晖薄首邱，与猿同啸鹤同游。山林一出资惊笑，风雨多情管滞留。前别忽来如再世，后期禁得又三秋。湖天倘有相从分，为我何妨割半洲。
次韵史猷父乡集
作者：陈著
朝代：宋

两贤主礼一般春，还是慈湖曲里人。久旷忽行知世变，相逢交贺见情真。发身清苦盟方暖，囘首荣华迹总陈。更看它年陪菜酒，耆英会后接芳尘。
次韵史猷父乡集
作者：陈著
朝代：宋
体裁：七言律诗

两贤主礼一般春，还是慈湖曲里人。久旷忽行知世变，相逢交贺见情真。发身清苦盟方暖，回首荣华迹总陈。更看它年陪菜酒，耆英会后接芳尘。
次韵史猷父来见
作者：陈著
朝代：宋

诗书门户耿余光，残月孤星各一方。白首相逢笑相问，何如耆旧在襄阳。
次韵史猷父来见
作者：陈著
朝代：宋

诗书门户耿馀光，残月孤星各一方。白首相逢笑相问，何如耆旧在襄阳。
次韵史芝崖
作者：陈著
朝代：宋

浮生真梦幻，看破已频频。花柳春心古，乾坤世事新。争芳多暖处，感旧独幽人。宝重复珍重，清风明月身。
次韵史芝崖
作者：陈著
朝代：宋

浮生真梦幻，看破已频频。花柳春心古，乾坤世事新。争芳多煖处，感旧独幽人。宝重复珍重，清风明月身。
次韵史芝田来访
作者：陈著
朝代：宋
体裁：七言律诗

珊然环佩下芝山，醉梦人閒醒眼看。三世相家知有后，十分谦德似无官。骚盟宽与江湖接，清气直将星斗干。难得相逢容易别，因风时为劝加餐。
次韵吴山甫
作者：陈著
朝代：宋
体裁：七言律诗

谁敲拄杖碧溪湾，得见霞城老则山。对面相惊风鉴旧，论心不放雨镫閒。浮生梦蚁凄凉外，春事啼鹃远近间。幸有新诗相慰藉，忍攀垂柳送东还。
次韵吴应奎解嘲
作者：陈著
朝代：宋

两别因循久酿疑，其如老病骨累累。心铭自勒家庭苦，手绠曾悬坎井危。吠雪有声非我累，仰天无愧要相知。交情须看寒松柏，傲尽春风桃李时。
次韵吴竹修发慈云
作者：陈著
朝代：宋

入山知几约，手墨未曾乾。危世一游重，清交百念寒。吟成佳句易，说到太平难。终夜饮不醉，何从得睡鼾。
次韵吴竹修庆余免役
作者：陈著
朝代：宋
体裁：七言律诗

大道荆榛万径斜，中閒役事最堪嗟。私心自分齐编户，公法仍条存宦家。免把血躯供刻木，尚存醒眼傲空花。要知天理无穷处，风雪严时春有涯。
次韵吴竹修立秋日
作者：陈著
朝代：宋
体裁：七言律诗

白帝来时赤帝归，年年流转不违时。书镫有约花先喜，庭树无情叶自知。楸市漫劳兵后梦，莼乡仅免客中思。老躯便动衣裘想，胠箧其如穴壁儿。
次韵吴竹溪名俊民谢单景山名枢载酒
作者：陈著
朝代：宋

杯盘移醉冠春园，酒散人归月在门。
何日喜还供笑语，酌君村酒侑齏盆。
次韵吴竹溪谢单景山载酒
作者：陈著
朝代：宋

杯盘移醉冠春园，酒散人归月在门。何日喜还供笑语，酌君村酒侑齑盆。
次韵和岳醵饮西峰寺分韵成诗十四首见寄
作者：陈著
朝代：宋

天地中閒浩浩歌，从地乌兔健飞过。
旁人若问功名事，笑指南柯蚁一窠。
次韵和岳醵饮西峰寺分韵成诗十四首见寄
作者：陈著
朝代：宋

杰瓶酒榼近多空，书友诗朋亦閒逢。
只有渔樵是知己，也嫌老似雪中松。
次韵四明孙常州
作者：陈著
朝代：宋

忽忽光阴日隙尘，回头十载两襟分。听经偶枉真人驾，过首犹怀处士坟。危世清风谁一面，青山啼鸟自相闻。慇勤寄到新诗卷，奇字终须问子云。
次韵四明孙常州
作者：陈著
朝代：宋

忽忽光阴日隙尘，回头十载两襟分。
听经偶枉真人驾，过首犹怀处士坟。
危世清风谁一面，青山啼鸟自相闻。
殷勤寄到新诗卷，奇字终须问子云。
次韵夜坐
作者：陈著
朝代：宋

山林分老不求官，梅月窗深耐坐寒。浮世人如春梦乱，明朝事作宿缘看。膝边镫火心相付，眉里杯盘量自宽。睡去醒来朝复暮，百年如此是平安。
次韵夜坐
作者：陈著
朝代：宋

山林分老不求官，梅月窗深耐坐寒。
浮世人如春梦乱，明朝事作宿缘看。
膝边镫火心相符，眉里杯盘量自宽。
睡去醒来朝复暮，百年如此是平安。
次韵天台陈榆收
作者：陈著
朝代：宋

世态自浮轻，犹存冷处盟。功名随泡影，道义要权衡。打破片云隔，来分半日清。且须谋稳事，未问把天擎。
次韵天台陈榆收
作者：陈著
朝代：宋

世态自浮轻，犹存冷处盟。功名随泡影，道义要权衡。打破片云隔，来分半日清。且须谋隐事，未问把天擎。
次韵天宁僧宗芑见寄
作者：陈著
朝代：宋

新诗忽相问，知我有如君。陶令早还里，少游终守坟。犁锄聊自课，笔砚未全焚。时放出门步，仰天看过云。
次韵天宁僧宗芑见寄
作者：陈著
朝代：宋

新诗忽相问，知我有如君。陶令早还里，少游终守坟。犂锄聊自课，笔砚未全焚。时放出门步，仰天看过云。
次韵奉慈寺主居简
作者：陈著
朝代：宋
体裁：七言绝句

纳交虽浅自知深，一见如抽病眼针。已约飞云狎来往，谁知峰顶有千寻。
次韵女洸九日坐病与泌诗
作者：陈著
朝代：宋
体裁：七言绝句

翻海谁能实漏卮，世情分数逐时支。三年两满何须计，父子初心要自知。
次韵女淑寿兄诗
作者：陈著
朝代：宋

道韫生来亦谢芝，解吟今有寿兄时。
着行布字银钩细，鎔意成辞金薤垂。
义气流行亲手足，笑风吹到老须眉。
自家儿女能如此，一味清甘足解颐。
次韵女淑寿兄诗
作者：陈著
朝代：宋

道韫生来亦谢芝，解吟今有寿兄时。着行布字银钩细，镕意成辞金薤垂。义气流行亲手足，笑风吹到老须眉。自家儿女能如此，一味清甘足解颐。
次韵如岳惠茶
作者：陈著
朝代：宋
体裁：七言绝句

槐窗梦断凤团香，松涧分来雀嘴尝。句引清风发吟兴，与师意思一般长。
次韵如岳醵饮西峰寺分韵成诗十四首见寄
作者：陈著
朝代：宋

人世浮浮风里尘，不须更问果何因。有时意思悠然处，流水青山便是亲。天地中閒浩浩歌，从他乌兔健飞过。旁人若问功名事，笑指南柯蚁一窠。春夏交承红与绿，岁寒三友松与竹。我是蟾宫老桂枝，独受上天风霜足。天街追逐边尘乱，更点听残钟鼓院。归舟便觉昔年非，高枕已忘前日倦。粟瓶酒榼近多空，书友诗朋亦閒逢。只有渔樵是知己，也嫌老似雪中松。萧萧四壁住残生，不学神仙不学僧。有酒未能忘北海，种瓜且自学东陵。自分书生他未暇，物外人来偶清话。老聃主见一字虚，庄叟寓言专是化。不到西峰为日久，一日一日一日又。明日有约为此游，一片云山想依旧。正觉留题久岑寂，此后此意谁知得。老僧揖入廊东头，摩挲石刻令人忆。老佛眉閒屋漏愁，残廊脚下草光浮。谁能饥坐芦穿膝，莫问神通石点头。小小杯盘共话情，兹行聊尔过浮生。瘦吟学士如工部，楷法书来近率更。四坐诗成以成卷，醉舞者半歌者半。薄云疏雨且早归，杜鹃自催鹤自怨。随意提携容易率，相约明朝更今日。太白尽可诗百篇，尧夫却有四不出。游了南山山外山，北山下住更幽閒。消磨永日何妨睡，受用清风不用还。
次韵如岳醵饮西峰寺分韵成诗十四首见寄·其一
作者：陈著
朝代：宋

人世浮浮风里尘，不须更问果何因。有时意思悠然处，流水青山便是亲。
次韵如岳醵饮西峰寺分韵成诗十四首见寄·其七
作者：陈著
朝代：宋
体裁：七言绝句

自分书生他未暇，物外人来偶清话。老聃主见一字虚，庄叟寓言专是化。
次韵如岳醵饮西峰寺分韵成诗十四首见寄·其三
作者：陈著
朝代：宋
体裁：七言绝句

春夏交承红与绿，岁寒三友松与竹。我是蟾宫老桂枝，独受上天风霜足。
次韵如岳醵饮西峰寺分韵成诗十四首见寄·其九
作者：陈著
朝代：宋
体裁：七言绝句

正觉留题久岑寂，此后此意谁知得。老僧揖入廊东头，摩挲石刻令人忆。
次韵如岳醵饮西峰寺分韵成诗十四首见寄·其二
作者：陈著
朝代：宋
体裁：七言绝句

天地中閒浩浩歌，从他乌兔健飞过。旁人若问功名事，笑指南柯蚁一窠。
次韵如岳醵饮西峰寺分韵成诗十四首见寄·其五
作者：陈著
朝代：宋
体裁：七言绝句

粟瓶酒榼近多空，书友诗朋亦閒逢。只有渔樵是知己，也嫌老似雪中松。
次韵如岳醵饮西峰寺分韵成诗十四首见寄·其八
作者：陈著
朝代：宋
体裁：七言绝句

不到西峰为日久，一日一日一日又。明日有约为此游，一片云山想依旧。
次韵如岳醵饮西峰寺分韵成诗十四首见寄·其六
作者：陈著
朝代：宋
体裁：七言绝句

萧萧四壁住残生，不学神仙不学僧。有酒未能忘北海，种瓜且自学东陵。
次韵如岳醵饮西峰寺分韵成诗十四首见寄·其十
作者：陈著
朝代：宋
体裁：七言绝句

老佛眉閒屋漏愁，残廊脚下草光浮。谁能饥坐芦穿膝，莫问神通石点头。
次韵如岳醵饮西峰寺分韵成诗十四首见寄·其十一
作者：陈著
朝代：宋
体裁：七言绝句

小小杯盘共话情，兹行聊尔过浮生。瘦吟学士如工部，楷法书来近率更。
次韵如岳醵饮西峰寺分韵成诗十四首见寄·其十三
作者：陈著
朝代：宋
体裁：七言绝句

随意提携容易率，相约明朝更今日。太白尽可诗百篇，尧夫却有四不出。
次韵如岳醵饮西峰寺分韵成诗十四首见寄·其十二
作者：陈著
朝代：宋
体裁：七言绝句

四坐诗成以成卷，醉舞者半歌者半。薄云疏雨且早归，杜鹃自催鹤自怨。
次韵如岳醵饮西峰寺分韵成诗十四首见寄·其十四
作者：陈著
朝代：宋
体裁：七言绝句

游了南山山外山，北山下住更幽閒。消磨永日何妨睡，受用清风不用还。
次韵如岳醵饮西峰寺分韵成诗十四首见寄·其四
作者：陈著
朝代：宋
体裁：七言绝句

天街追逐边尘乱，更点听残钟鼓院。归舟便觉昔年非，高枕已忘前日倦。
次韵子仓二首
作者：陈著
朝代：宋

君学柯山我学家，相逢悃愊两无华。
有缘偶食金陵粟，连岁同听玉树花。
各占路头图展布，不随人口鬭喧哗。
向来平实交相勉，笑杀粗心古押衙。
次韵子仓二首
作者：陈著
朝代：宋

清溪游倦又浮家，带雪来观上国华。飞檄有声争致稿，通闺得荐已攒花。立看云雨蛟龙起，坐笑春风鸟誉哗。好向江湖忙著句，囘头纶凤出南衙。
次韵子仓二首
作者：陈著
朝代：宋

清溪游倦又浮家，带雪来观上国华。飞檄有声争致稿，通闺得荐已攒花。立看云雨蛟龙起，坐笑春风鸟雀哗。好向江湖忙著句，回头纶凤出南衙。君学柯山我学家，相逢悃愊两无华。有缘偶食金陵粟，连岁同听玉树花。各占路头图展布，不随人口斗諠哗。向来平实交相勉，笑杀粗心古押衙。
次韵子仓二首·其一
作者：陈著
朝代：宋

清溪游倦又浮家，带雪来观上国华。飞檄有声争致稿，通闺得荐已攒花。立看云雨蛟龙起，坐笑春风鸟雀哗。好向江湖忙著句，回头纶凤出南衙。
次韵子仓二首·其二
作者：陈著
朝代：宋

君学柯山我学家，相逢悃愊两无华。有缘偶食金陵粟，连岁同听玉树花。各占路头图展布，不随人口斗諠哗。向来平实交相勉，笑杀粗心古押衙。
次韵孙与之见寄
作者：陈著
朝代：宋

江山百里余，相得肯相疏。寄雁苦无便，遗鱼俄有书。心能谦以下，义得兑之初。耐久难忘处，我将铭陋居。
次韵孙与之见寄
作者：陈著
朝代：宋

江山百里馀，相得肯相疏。寄雁苦无便，遗鱼俄有书。心能谦以下，义得兑之初。耐久难忘处，我将铭陋居。
次韵孙古岩冬景
作者：陈著
朝代：宋

腊天风景最无常，儿造颠狂亦有方。将放雪飞连夜雨，欲留晴住一朝霜。城头柳色吟边动，山曲梅花梦里香。身在黄尘三尺外，静中无日不春光。
次韵孙古岩冬景
作者：陈著
朝代：宋

腊天风景最无常，儿造颠狂亦有方。将放雪飞连夜雨，欲留晴往一朝霜。城头柳色吟边动，山曲梅花梦里香。身在黄尘三尺外，静中无日不春光。
次韵孙古岩立春
作者：陈著
朝代：宋
体裁：七言绝句

一声唤起便成春，向日庭台总可人。本与东风旧相识，一回相见一回新。
次韵少野
作者：陈著
朝代：宋

古调难逢钟子期，近交只数已公诗。家风自别閒相似，心事无涯话有时。草木味中犹着我，荆榛丛里更同谁。衰年如许会能几，俯仰悠悠云水知。
次韵少野
作者：陈著
朝代：宋

古调难逢钟子期，近交祇数巳公诗。家风自别閒相似，心事无涯话有时。草木味中犹著我，荆榛丛里更同谁。衰年如许会能几，俯仰悠悠云水知。
次韵屠仰之咏火
作者：陈著
朝代：宋
体裁：七言绝句

孔孟光华不死生，楚秦灰炬漫纷更。莫将烧叶焙浮烬，要把盘根养宿明。
次韵崇福老泽南洲
作者：陈著
朝代：宋

邯郸枕上梦回身，景照窗前醉卧人。山别是天迟放晚，鸟知何世早呼春。乾坤大事三缄外，湖海清交一笑新。山去莫嫌来往密，免教云树两驰神。
次韵帅初浙西回及得新居三首
作者：陈著
朝代：宋

闻得胥江尚涨沙，往来虽便重嗟嗟。旧游怕说铜驼棘，遗曲难听玉树花。满目山川谁是客，无情天地若为家。栖栖又入西峰下，踏破山鞋几两麻。自昔恒河可聚沙，今为何日更堪嗟。未应绝物从孤竹，尚可依人住浣花。疲俗交□□□□，□时仍重读书家。老吾幸有相过便，尚得如蓬倚直麻。家有图书便不贫，一湾门径碧溪滨。山林深密宜今世，梅竹婆娑似故人。少闭柴门延野叟，多营菜圃慰脾神。几年役役方休息，收放浑如一钓纶。
次韵帅初浙西回及得新居三首·其一
作者：陈著
朝代：宋

闻得胥江尚涨沙，往来虽便重嗟嗟。旧游怕说铜驼棘，遗曲难听玉树花。满目山川谁是客，无情天地若为家。栖栖又入西峰下，踏破山鞋几两麻。
次韵帅初浙西回及得新居三首·其三
作者：陈著
朝代：宋
体裁：七言律诗

家有图书便不贫，一湾门径碧溪滨。山林深密宜今世，梅竹婆娑似故人。少闭柴门延野叟，多营菜圃慰脾神。几年役役方休息，收放浑如一钓纶。
次韵帅初浙西回及得新居三首·其二
作者：陈著
朝代：宋
体裁：七言律诗

自昔恒河可聚沙，今为何日更堪嗟。未应绝物从孤竹，尚可依人住浣花。疲俗交□□□□，□时仍重读书家。老吾幸有相过便，尚得如蓬倚直麻。
次韵应诚则次杨君贵来求乃父长卿墓铭
作者：陈著
朝代：宋
体裁：七言律诗

眼中宿草感怀长，听彻啼鹃送洛阳。萍世生涯随日异，花崖门径尚风光。心知父志能全我，文得家传早擅场。天也有人方寸事，本根深处自流芳。
次韵延庆僧惟巧山见赠
作者：陈著
朝代：宋
体裁：五言律诗

巧山元不巧，此处不容传。意到头撞壁，吟香口有莲。江山皆逆旅，风月独知贤。世事如何说，相看一笑边。
次韵弟茝客怀
作者：陈著
朝代：宋
体裁：七言律诗

竹洲西畔绿杨阴，一别春光直到今。老境不生贫富梦，浮云应识去来心。神明官府颂声满，风月弟兄诗味深。归办山中□红饭，古来流水一张琴。
次韵弟茝怀归
作者：陈著
朝代：宋

同声相应甚埙箎，雨夜联床只有诗。
断港漫生归棹兴，流年空感浴兰时。
良思难与世情说，衰病聊将僧定移。
须信滞流皆有命，不然安用老天为。
次韵弟茝怀归
作者：陈著
朝代：宋

同声相应甚埙篪，雨夜联床只有诗。断港漫生归棹兴，流年空感浴兰时。良思难与世情说，衰病聊将僧定移。须信滞流皆有命，不然安用老天为。
次韵弟茝醉中示弟观二首·为弟茝道
作者：陈著
朝代：宋

斑发朱颜楚秀翁，陶陶乐意与天融。凌虚长啸天无际，耐静高眠日过中。茅屋生涯消几许，梅花气味最相通。诗书风日何妨共，载得归来自甬东。
次韵弟茝醉中示弟观二首·自道
作者：陈著
朝代：宋
体裁：七言律诗

六十家婆八十翁，此心无事便融融。肉香韭甲磁盆内，蝶梦梅花纸帐中。自有乾坤无俯仰，谁知否泰是穷通。出门一笑春风阔，孤鹤横天忽自东。
次韵弟茝醉中示弟观二首·自道
作者：陈著
朝代：宋

六十家婆八十翁，此心无事便融融。肉香韭甲磁盆内，蝶梦梅花纸帐中。自有乾坤无俯仰，谁知否泰是穷通。出门一笑春风阔，孤鹤横天忽自东。斑发朱颜楚秀翁，陶陶乐意与天融。凌虚长啸天无际，耐静高眠日过中。茅屋生涯消几许，梅花气味最相通。诗书风日何妨共，载得归来自甬东。
次韵弟观似单君范
作者：陈著
朝代：宋
体裁：七言律诗

聚忽如萍散忽云，今朝得见满腔春。诗书有味兵前友，官府无名天下人。相对两穷消白日，不交一语到红尘。梅花纸帐寒初试，尽可留连似病身。
次韵弟观到蔡峰庄
作者：陈著
朝代：宋
体裁：七言律诗

簇簇群山似铁围，中閒著屋与山依。园多芋栗佐清饮，池足芰荷供隐衣。畴昔搬家牛自跨，有时见客鹤先飞。未宜回首林邱旧，剩把诗脾厌翠微。
次韵弟观咏丹山池荷
作者：陈著
朝代：宋

一雨西来满增凉，盈盈不语立方塘。远公白社所修种，净土青胎无点妆。要向花光见菩萨，肯从色界问莲香。回头玉手双杯处，多少风流堕醉乡。
次韵弟观咏丹山池荷
作者：陈著
朝代：宋

寺枕丹霞五月凉，藕花数朵碧漪塘。梵天幻出水云锦，法雨洗空时世妆。七宝池边分得种，大乘经里喷来香。是花是色只如是，笑拍阑干何有乡。一雨西来满寺凉，盈盈不语立方塘。远公白社所修种，净土青胎无点妆。要向花光见菩萨，肯从色界问莲香。回头玉手双杯处，多少风流堕醉乡。
次韵弟观咏丹山池荷·其一
作者：陈著
朝代：宋

寺枕丹霞五月凉，藕花数朵碧漪塘。梵天幻出水云锦，法雨洗空时世妆。七宝池边分得种，大乘经里喷来香。是花是色只如是，笑拍阑干何有乡。
次韵弟观咏丹山池荷·其二
作者：陈著
朝代：宋

一雨西来满寺凉，盈盈不语立方塘。远公白社所修种，净土青胎无点妆。要向花光见菩萨，肯从色界问莲香。回头玉手双杯处，多少风流堕醉乡。
次韵弟观喜雨二首
作者：陈著
朝代：宋

天敕龙瓢到底倾，阿香飞驾会苍冥。风霆震叠四溟立，宇宙清凉万物醒。行蚁知几先畏湿，升蜗向上漫遗腥。平生霖雨苍生志，对景空怀海上亭。世事纷纷付渺茫，且迎雨信看农忙。鸠声隔树宿云湿，牛影落田新水凉。处处丛祠群卜稼，家家蓐食早炊粮。及时种得苗青活，便觉秋风饭粒香。
次韵弟观喜雨二首·其一
作者：陈著
朝代：宋

天敕龙瓢到底倾，阿香飞驾会苍冥。风霆震叠四溟立，宇宙清凉万物醒。行蚁知几先畏湿，升蜗向上漫遗腥。平生霖雨苍生志，对景空怀海上亭。
次韵弟观喜雨二首·其二
作者：陈著
朝代：宋
体裁：七言律诗

世事纷纷付渺茫，且迎雨信看农忙。鸠声隔树宿云湿，牛影落田新水凉。处处丛祠群卜稼，家家蓐食早炊粮。及时种得苗青活，便觉秋风饭粒香。
次韵弟观授学陈子得家
作者：陈著
朝代：宋
体裁：七言律诗

忆昨依依话别端，潇潇暮雨满山寒。去家幸是老亲健，坐馆当如初宦看。归梦随风扬绿袂，吟情逐日写诗阑。从今稳入林深处，涂炭何缘行污冠。
次韵弟观晚春风雨
作者：陈著
朝代：宋

分得天机自动簧，与春相约不参商。
无情有态眉如画，是曲非腔口尚黄。
公子旧呼归梦境，友生新好出村庄。
山窗诗客先听处，写入乌丝句亦春。
次韵弟观晚春风雨
作者：陈著
朝代：宋

天正宜晴却又非，云顽未是放开时。可曾路滑官移缓，但觉山寒农务迟。风雨颠狂如醉汉，乾坤正大亦嬉儿。阴阳自有人调燮，牢闭柴门只自规。
次韵弟观用王介甫桃源行韵写感为西湖行
作者：陈著
朝代：宋

钱塘江头驻龙马，西湖风光甲天下。西湖西边屋万閒，中有沈沈醉花者。莺莺燕燕日日春，萍虀豆粥蜡代薪。黑杀吹飚忽过江，忧贻君父辱在臣。烽火连天天已近，浪将督师答天问。畏缩不前江神嗔，坐受排墙侣西晋。嗟今玉辇竟蒙尘，将相受辱甘帼巾。求如西晋已觖望，万世遗笑无人秦。
次韵弟观用王介甫桃源行韵写感为西湖行
作者：陈著
朝代：宋

钱塘江头驻龙马，西湖风光甲天下。西湖西边屋万閒，中有沈沈醉花者。莺莺燕燕日日春，萍齑豆粥蜡代薪。黑杀吹飙忽过江，忧贻君父辱在臣。烽火连天天已近，浪将督师答天问。畏缩不前江神嗔，坐受排墙侣西晋。我行六桥扇障尘，仰面发恸风岸巾。误国至此脐莫噬，安得包胥哭向秦。
次韵弟观用陶元亭归田园居韵
作者：陈著
朝代：宋

麻麦在东阡，桑枯在南陌。
鸟飞鱼在渊，生意各自适。
相逢如相知，非苟旦与夕。
此心乃平生，谁能开閒隙。
嗟彼何人斯，徒为形所役。
役役本无名，于何见劳绩。
富贵死之除，清閒终有益。
次韵弟观用陶元亮归田园居韵
作者：陈著
朝代：宋
体裁：古风

麻麦在东阡，桑柘在南陌。鸟飞鱼在渊，生意各自适。相逢如相知，非苟旦与夕。此心乃平生，谁能开閒隙。嗟彼何人斯，徒为形所役。役役本无名，于何见劳绩。富贵死之除，清閒终有益。
次韵弟观田蚕即事
作者：陈著
朝代：宋
体裁：五言律诗

诗礼虽传世，农桑不离门。梅天缫雪屋，秧雨种云村。衣帛知先老，含饴拟弄孙。愿言同井乐，无怨亦无恩。
次韵弟观留慈云
作者：陈著
朝代：宋
体裁：五言律诗

相携入翠林，聊尔豁尘襟。恃熟出家话，得閒生梵心。凉多却扇坐，困倦把诗吟。试问虎溪上，多情如此深。
次韵弟观过黄山
作者：陈著
朝代：宋
体裁：七言绝句

晓雨才收数点轻，江云未放十分晴。舟行曲港难为纤，峰有佳山莫问程。
次韵弟观送牡丹
作者：陈著
朝代：宋

极目风沙姚魏家，耳边忍听后庭花。谁能把家前黄醉，添得临风感岁华。
次韵弟观送牡丹
作者：陈著
朝代：宋
体裁：七言绝句

极目风沙姚魏家，耳边忍听后庭花。谁能把酒樽前醉，添得临风感岁华。
次韵弟观雪中二首
作者：陈著
朝代：宋

万里长久一样云，纷纷吹下玉成尘。
能令下界皆称瑞，谁谓南人不识真。
积冻已多为麦地，培汤更办百花春。
强将光景宽衰老，呵手微吟意欠新。
次韵弟观雪中二首
作者：陈著
朝代：宋

剪耳严风利似刀，吹嘘滕六做功劳。大包天地为一色，老尽山林无二毛。借煖尚能赊绿蚁，禦寒终不羡裘羔。天涯多少穷途客，欲寄书难雁影高。万里长天一样云，纷纷吹下玉成尘。能令下界皆称瑞，谁谓南人不识真。积冻已多为麦地，培汤更办百花春。强将光景宽衰老，呵手微吟意欠新。
次韵弟观雪中二首·其一
作者：陈著
朝代：宋

剪耳严风利似刀，吹嘘滕六做功劳。大包天地为一色，老尽山林无二毛。借煖尚能赊绿蚁，禦寒终不羡裘羔。天涯多少穷途客，欲寄书难雁影高。
次韵弟观雪中二首·其一
作者：陈著
朝代：宋

翦耳严风利似刀，吹嘘滕六做功劳。
大包天地为一色，老尽山林无二毛。
借暖尚能赊绿蚁，御寒终不羡裘羔。
天涯多少穷途客，欲寄书难雁影高。
次韵弟观雪中二首·其二
作者：陈著
朝代：宋
体裁：七言律诗

万里长天一样云，纷纷吹下玉成尘。能令下界皆称瑞，谁谓南人不识真。积冻已多为麦地，培汤更办百花春。强将光景宽衰老，呵手微吟意欠新。
次韵张君寿来见二首
作者：陈著
朝代：宋

万错生于一动閒，老夫不是不知还。春风百里回头处，莫怪移文到北山。大学门庭不易登，参前新意逐时生。须教一敬存神舍，莫是多吟费管城。
次韵张君寿来见二首·其一
作者：陈著
朝代：宋
体裁：七言绝句

万错生于一动閒，老夫不是不知还。春风百里回头处，莫怪移文到北山。
次韵张君寿来见二首·其二
作者：陈著
朝代：宋
体裁：七言绝句

大学门庭不易登，参前新意逐时生。须教一敬存神舍，莫是多吟费管城。
次韵张子乔来见
作者：陈著
朝代：宋

人生自多事，本是一蘧庐。忽忽梦柯外，累累炊剑余。清吟投病枕，细读当医书。此去更何日，相过话索居。
次韵张子乔来见
作者：陈著
朝代：宋

人生自多事，本是一蘧庐。忽忽梦柯外，累累炊剑馀。清吟投病枕，细读当医书。此去更何日，相过话索居。
次韵张子华七夕
作者：陈著
朝代：宋
体裁：七言绝句

郎自牵牛女自梭，驾言一岁一相过。不应妄念忘机杼，如此风波亦渡河。
次韵张子华中秋感时
作者：陈著
朝代：宋
体裁：七言律诗

乾坤万里一长吁，老惫悠悠据槁梧。未死自惭前死欠，有生不若此生无。纵闻新诏开途辙，难把陈言入范模。寄语嵩峰子张子，山林深隐是耆儒。
次韵张子华九日长诗
作者：陈著
朝代：宋
体裁：古风

君家脉寿张，文气雄一乡。顾我不自武，穷于冻履常。异盼独见嗜，古道无炎凉。忆昨夏季望，南风溪山香。渠渠飞帖盟，伫我高峰行。漓俗非所捉，此味如和羹。寿我醴蘸甲，饫我熬屑姜。别来坐成久，感激时拊床。我耄君亦老，无预世短长。向来尘埃迹，如云风扫将。箪瓢足不足，听天自斟量。秋无宋玉悲，春无少陵伤。逢迎但歌笑，傲睨剧戏场。不然徒自苦，平地皆羊肠。加于人数等，衰劣如何当。
次韵张子华寄示正月四日与其兄及俞叔可兄弟
作者：陈著
朝代：宋

两家昆季贺正来，投辖留连肯放回。恰第四朝春正好，合三百岁老相语。有光西洛菜羹社，同醉东坡蕉叶杯。何似添侬八十一，呼为五老共徘徊。
次韵张子华寄示正月四日与其兄及俞叔可兄弟四人会饮诗
作者：陈著
朝代：宋
体裁：七言律诗

两家昆季贺正来，投辖留连肯放回。恰第四朝春正好，合三百岁老相陪。有光西洛菜羹社，同醉东坡蕉叶杯。何似添侬八十一，呼为五老共徘徊。
次韵张子华见寄
作者：陈著
朝代：宋
体裁：五言律诗

老矣息林邱，平生不径由。知心时一见，安分别无求。寒卧死中活，荣华乐处忧。世閒何限事，曾看过云不。
次韵张子开喜雨
作者：陈著
朝代：宋

甘泽连朝拍稻畴，老天著意做今秋。软炊已报生尘甑，艰食俄忘淅米矛。圳口涨新浮白腻，禾头濯秀湿青油。疲农欢喜还长叹，官已催租不待收。
次韵张子开喜雨
作者：陈著
朝代：宋

甘泽连朝拍稻畴，老天著意做今秋。
软炊已报生尘甑，艰食俄忘淅米矛。
甽口涨新浮白腻，禾头濯秀湿青油。
疲农欢喜还长叹，官已催租不待收。
次韵张子开教授游杖锡寺偶成
作者：陈著
朝代：宋
体裁：七言律诗

禅老慈悲下界愁，长诗招我到深幽。人知晚节陶元亮，谁识初心马少游。星月天高空绕鹊，江湖风恶不容鸥。苦无十亩田堪舍，借得僧房饭几秋。
次韵张子开次子试晬
作者：陈著
朝代：宋
体裁：古风

闻昔宁馨儿，如马千里驰。或秀如芝兰，或如饤坐梨。居易生七月，已能指无之。又比令狐楚，五岁善属辞。是皆非偶尔，阴有造物司。吾党正气旺，杨泣墨子悲。谁知世变极，所见及所期。卓哉子张子，不问今何时。种德以种子，愈出而愈奇。元方既及冠，可宝已不赀。经史日研精，甚于渴与饥。百发当百中，善射如由基。亦曰厚自积，王魏不仕隋。再索又得儿，照室光陆离。今朝岁一周，岐嶷傲娥羲。丛珍试初步，动觉应矩规。粲粲文在手，炯炯白在眉。但喜家传昌，浮机岂终危。宙宇一开泰，扶植须人为。在外寄藩屏，在朝资栋仪。虽当保抱中，方来事可龟。风埃自澒洞，庭阶且燕熙。眼底双凤雏，笑唾燕雀卑。而况表独立，硬脊非韦脂。观志既有人，一脉如抽丝。作室必肯堂，何患不塈茨。此事真庆事，他事非所怡。我老拙已固，无能说项斯。来诗走风樯，难用蠡管窥。趁笔聊示耳，深愧无精思。
次韵徐何慊九日登高
作者：陈著
朝代：宋

广莫亭前秋气清，招邀酒伴走庖兵。悠悠谁解知真意，乐只应须在太平。直到上峰饶独步，尽收下界入双明。满头芬馥随归马，惟有黄花不世情。
次韵徐何慊九日登高
作者：陈著
朝代：宋

广莫亭前秋气清，招邀酒伴走庖兵。悠然谁解知真意，乐只应须在太平。直到上峰饶独步，尽收下界入双明。满头芬馥随归马，惟有黄花不世情。
次韵徐何慊咏雪
作者：陈著
朝代：宋

冯夷剪水暗中央，映带同云浅与黄。旋积层寒消宿瘴，平铺一白洗时妆。行仙休羡王恭兴，僵叟应关洛令肠。不觉喜吟丰岁瑞，方知知是为民忙。
次韵徐何慊咏雪
作者：陈著
朝代：宋

冯夷翦水暗中央，映带同云浅与黄。旋积层寒消宿瘴，平铺一白洗时妆。行仙休羡王恭兴，僵叟应关洛令肠。不觉喜吟丰岁瑞，方知知是为民忙。
次韵徐直翁仙霞岭近衢州
作者：陈著
朝代：宋
体裁：五言律诗

道大谁能用，功名一念微。释然文石梦，轻似岫云归。霞岭空重历，天书的又飞。翻身凤池去，分阃却成非。
次韵徐鳞卿
作者：陈著
朝代：宋

百罹身世不成家，赢得萧萧两鬓华。梦想山行三载里，绸缪亲谊百年赊。苍颜一见如枯柏，佳语相延总粲花。别后有诗须狎寄，莫嫌踏险路谽谺。
次韵惟西堂巧山二首
作者：陈著
朝代：宋

清风明月本无边，我亦寻盟到白莲。青玉轩前坐来久，淡中滋味自相贤。一片灵心著古风，清吟披拂到衰翁。从教湖海相传去，知我曾来茅屋中。
次韵惟西堂巧山二首·其一
作者：陈著
朝代：宋
体裁：七言绝句

清风明月本无边，我亦寻盟到白莲。青玉轩前坐来久，淡中滋味自相贤。
次韵惟西堂巧山二首·其二
作者：陈著
朝代：宋
体裁：七言绝句

一片灵心著古风，清吟披拂到衰翁。从教湖海相传去，知我曾来茅屋中。
次韵戴帅初不赴丹山醵饮二首
作者：陈著
朝代：宋

吁嗟世事已难言，得遇重阳强作欢。白发不供新样眼，黄花却喜旧儒冠。两三杯里意存古，四十年前盟未寒。青壁丹崖本深窈，谁知冷处有人看。危时时节已难得，况得知心盍共杯。我檄方从风里去，君诗却占日前来。何须一醉独重九，但是相过多几回。门外斜阳送行处，眼光飞过碧崔嵬。
次韵戴帅初不赴丹山醵饮二首·其一
作者：陈著
朝代：宋

吁嗟世事已难言，得遇重阳强作欢。白发不供新样眼，黄花却喜旧儒冠。两三杯里意存古，四十年前盟未寒。青壁丹崖本深窈，谁知冷处有人看。
次韵戴帅初不赴丹山醵饮二首·其二
作者：陈著
朝代：宋
体裁：七言律诗

危时时节已难得，况得知心盍共杯。我檄方从风里去，君诗却占日前来。何须一醉独重九，但是相过多几回。门外斜阳送行处，眼光飞过碧崔嵬。
次韵戴帅初以水涨不及赴茂林醵饮重午
作者：陈著
朝代：宋

回头林谷已云迟，心不怀疑遁自肥。有菊可寻方觉是，无根自药岂吾非。危时一醉便为福，好客相过莫放归。欲吊湘累波浩渺，但须珍重芰荷衣。
次韵戴帅初村园杂兴二首
作者：陈著
朝代：宋

田不充耕漫垦山，焦劳新做鬓毛斑。牛歌方见平生戚，鱼釜何曾饿死丹。新园本是无多地，几步低平几步高。已逝江湖分雁啄，且从溪谷到龟毛。
次韵戴帅初村园杂兴二首·其一
作者：陈著
朝代：宋
体裁：古风

田不充耕漫垦山，焦劳新做鬓毛斑。牛歌方见平生戚，鱼釜何曾饿死丹。
次韵戴帅初村园杂兴二首·其二
作者：陈著
朝代：宋
体裁：古风

新园本是无多地，几步低平几步高。已逝江湖分雁啄，且从溪谷到龟毛。
次韵戴帅初架阁剡居四首
作者：陈著
朝代：宋

书担随身又入山，危途步步转头看。近于潇上二三里，难似江西十八滩。青春踏过洛阳尘，今却寻盟郑子真。天下方酣施夺事，村中自有逊耕民。见说三閒松下屋，更无长物累中心。难忘独有南风操，时到溪山一鼓琴。隔一青山能几里，频频聚首约方来。生涯冷淡浑如此，输与斑衣学老莱。
次韵戴帅初架阁剡居四首·其一
作者：陈著
朝代：宋
体裁：七言绝句

书担随身又入山，危途步步转头看。近于潇上二三里，难似江西十八滩。
次韵戴帅初架阁剡居四首·其三
作者：陈著
朝代：宋
体裁：七言绝句

见说三閒松下屋，更无长物累中心。难忘独有南风操，时到溪山一鼓琴。
次韵戴帅初架阁剡居四首·其二
作者：陈著
朝代：宋
体裁：七言绝句

青春踏过洛阳尘，今却寻盟郑子真。天下方酣施夺事，村中自有逊耕民。
次韵戴帅初架阁剡居四首·其四
作者：陈著
朝代：宋
体裁：七言绝句

隔一青山能几里，频频聚首约方来。生涯冷淡浑如此，输与斑衣学老莱。
次韵戴帅初见寄
作者：陈著
朝代：宋

儿造从来自不情，百千万变底人惊。人生水上浮沤影，物论风前乱叶声。自笑醉吟空赘传，谁知橘隐竟无名。况今衰老知何用，惟有关门答五行。
次韵戴帅初见寄二首
作者：陈著
朝代：宋

胸次玲珑达事端，入山买屋贮清寒。奉亲最乐危时见，与俗相忘实处看。閒辍琴书翻兔册，旋添竹树隔牛阑。疏衣淡饭门多闭，章甫何妨独旧冠。水镜空平取友端，频来山外伴酸寒。交朋旧在弟兄列，古道新交世俗看。地近诗筒多便翼，月明心事两危阑。自家头恼冬烘甚，犹幸偷安未毁冠。
次韵戴帅初见寄二首·其一
作者：陈著
朝代：宋
体裁：七言律诗

胸次玲珑达事端，入山买屋贮清寒。奉亲最乐危时见，与俗相忘实处看。閒辍琴书翻兔册，旋添竹树隔牛阑。疏衣淡饭门多闭，章甫何妨独旧冠。
次韵戴帅初见寄二首·其二
作者：陈著
朝代：宋
体裁：七言律诗

水镜空平取友端，频来山外伴酸寒。交朋旧在弟兄列，古道新交世俗看。地近诗筒多便翼，月明心事两危阑。自家头恼冬烘甚，犹幸偷安未毁冠。
次韵戴帅初觅茶子二首
作者：陈著
朝代：宋

风流清苦自成家，要撷春香煮雪花。知味不随鸿渐唾，剡翁自种剡翁茶。新诗著意不曾疏，苦觅茶栽胜索租。搜送坚霜千碧颗，难酬五十斛明珠。
次韵戴帅初觅茶子二首·其一
作者：陈著
朝代：宋
体裁：七言绝句

风流清苦自成家，要撷春香煮雪花。知味不随鸿渐唾，剡翁自种剡翁茶。
次韵戴帅初觅茶子二首·其二
作者：陈著
朝代：宋
体裁：七言绝句

新诗著意不曾疏，苦觅茶栽胜索租。搜送坚霜千碧颗，难酬五十斛明珠。
次韵戴帅初赠铜山寺主僧若珣
作者：陈著
朝代：宋

忆昔曾寻紫翠堆，转头非旧几年来。僧檐蔓草几成树，佛座莲花半缬苔。忽自吟边飞锡到，再从空里把山开。江湖总是风光地，应世因缘第一回。
次韵戴帅初除夕并寄弟观二首
作者：陈著
朝代：宋

天如旋磨又今春，留得非才未死身。浮世生来真逆旅，危时老去少同人。俗情一夜分寒煖，道眼百年无旧新。但恐明朝官事动，叫嚣隳突满乡邻。兄弟相依友在邻，又添一岁话情真。梅花素入两年眼，椒酒难医百病身。敝帚自珍从众笑，破皮非怪亦多嗔。柴门一任风开闭，静看争春车马尘。
次韵戴帅初除夕并寄弟观二首·其一
作者：陈著
朝代：宋

天如旋磨又今春，留得非才未死身。浮世生来真逆旅，危时老去少同人。俗情一夜分寒煖，道眼百年无旧新。但恐明朝官事动，叫嚣隳突满乡邻。
次韵戴帅初除夕并寄弟观二首·其二
作者：陈著
朝代：宋
体裁：七言律诗

兄弟相依友在邻，又添一岁话情真。梅花素入两年眼，椒酒难医百病身。敝帚自珍从众笑，破皮非怪亦多嗔。柴门一任风开闭，静看争春车马尘。
次韵戴成叔
作者：陈著
朝代：宋

世上贪鄙夫，纷纷如蔓草。
荣华能几时，风霜不足扫。
美人如黄金，百链色愈好。
用舍无益损，此理须辨早。
次韵戴成叔
作者：陈著
朝代：宋

凿池引山泉，泉脉来扰扰。
池上有新亭，池下芰荷绕。
色香两超绝，天然本非矫。
花开日开宴，醉里人世早。
次韵戴成叔
作者：陈著
朝代：宋

君子当固穷，达亦岂吾病。
有心事穷达，斯与天者竞。
仁可以致君，止则归田咏。
孔子圣之诗，善学即邹孟。
次韵戴成叔
作者：陈著
朝代：宋

君子当固穷，达亦岂吾病。有心事穷达，斯与天者竞。仕可以致君，止则归田咏。孔子圣之时，善学即邹孟。蟋蟀秋乃鸣，反舌不鸣夏。天地如草亭，万物寄虚架。达人穷物理，嗜理如嗜炙。动静各有时，油然会心舍。世上贪鄙夫，纷纷如蔓草。荣华能几时，风霜不足扫。美人如黄金，百鍊色愈好。用舍无益损，此理须辨早。当年雪溪翁，知命故知足。平生一退字，厚施不食禄。高洁严子陵，清贤段干木。溪上多子孙，林树森瑶玉。傍家数亩园，景物便偃仰。水近竹愈青，土腴花怒长。得閒日月长，万里归坐想。有时发孤啸，山谷答清响。凿池引山泉，泉脉来扰扰。池上有新亭，池下芰荷绕。色香两超绝，天然本非矫。花开日开宴，醉里人世小。青山如有期，佳处故当屋。山势西南来，发冈自岷蜀。其下生伟人，自反常自缩。达观万物表，山界归一粟。朝家相真贤，表表梧桐树。群贤如凤皇，飞翔得依附。风来惊四邻，汗走僵训注。云胡太山巅，苍苍岂其数。雪溪后人贤，门户郁相扶。牙签三万轴，研究勤三馀。天命未可期，毋嗟失东隅。但问道在己，穷达何关儒。我生一断梗，会见亲旧疏。新诗如春风，习习勤嘘枯。谢君和君诗，句甚形神癯。一笑当会此，各道意所如。
次韵戴成叔
作者：陈著
朝代：宋

蟋蟀秋乃鸣，反舌不鸣夏。
天地如草亭，万物寄虚架。
达人穷物理，嗜理如嗜炙。
动静各有诗，油然会心舍。
次韵戴成叔
作者：陈著
朝代：宋

雪溪后人贤，门户郁相扶。
牙签三万轴，研究勤三余。
天命未可期，毋嗟失东隅。
但问道在己，穷达何关儒。
次韵戴成叔·其一
作者：陈著
朝代：宋
体裁：古风

君子当固穷，达亦岂吾病。有心事穷达，斯与天者竞。仕可以致君，止则归田咏。孔子圣之时，善学即邹孟。
次韵戴成叔·其七
作者：陈著
朝代：宋
体裁：古风

青山如有期，佳处故当屋。山势西南来，发冈自岷蜀。其下生伟人，自反常自缩。达观万物表，山界归一粟。
次韵戴成叔·其三
作者：陈著
朝代：宋

世上贪鄙夫，纷纷如蔓草。荣华能几时，风霜不足扫。美人如黄金，百鍊色愈好。用舍无益损，此理须辨早。
次韵戴成叔·其九
作者：陈著
朝代：宋

雪溪后人贤，门户郁相扶。牙签三万轴，研究勤三馀。天命未可期，毋嗟失东隅。但问道在己，穷达何关儒。
次韵戴成叔·其二
作者：陈著
朝代：宋
体裁：古风

蟋蟀秋乃鸣，反舌不鸣夏。天地如草亭，万物寄虚架。达人穷物理，嗜理如嗜炙。动静各有时，油然会心舍。
次韵戴成叔·其五
作者：陈著
朝代：宋
体裁：古风

傍家数亩园，景物便偃仰。水近竹愈青，土腴花怒长。得閒日月长，万里归坐想。有时发孤啸，山谷答清响。
次韵戴成叔·其八
作者：陈著
朝代：宋

朝家相真贤，表表梧桐树。群贤如凤皇，飞翔得依附。风来惊四邻，汗走僵训注。云胡太山巅，苍苍岂其数。
次韵戴成叔·其六
作者：陈著
朝代：宋

凿池引山泉，泉脉来扰扰。池上有新亭，池下芰荷绕。色香两超绝，天然本非矫。花开日开宴，醉里人世小。
次韵戴成叔·其十
作者：陈著
朝代：宋
体裁：古风

我生一断梗，会见亲旧疏。新诗如春风，习习勤嘘枯。谢君和君诗，句甚形神癯。一笑当会此，各道意所如。
次韵戴成叔·其四
作者：陈著
朝代：宋
体裁：古风

当年雪溪翁，知命故知足。平生一退字，厚施不食禄。高洁严子陵，清贤段干木。溪上多子孙，林树森瑶玉。
次韵戴时芳病中
作者：陈著
朝代：宋

平生英气欲摩天，晚节逢罹欲自怜。
纸帐漫移春梦枕，画叉难继日支钱。
好坏知病及穷韩愈，肯把贫谋富计然。
但得身安字堪煮，寄声自有故山鹃。
次韵戴时芳病中
作者：陈著
朝代：宋
体裁：七言律诗

平生英气欲摩天，晚节逢罹欲自怜。纸帐漫移春梦枕，画叉难继日支钱。那知病及穷韩愈，肯把贫谋富计然。但得身安字堪煮，寄声自有故山鹃。
次韵曹久可见寄
作者：陈著
朝代：宋
体裁：七言律诗

古道难知薄俗新，穷涂别语记城闉。君携夙学长湖塾，我寄残生农望春。相见笑谈虽未准，一诗来往尚堪论。出门凝眺空销黯，流水行云冷看人。
次韵月窗兄惜别四首
作者：陈著
朝代：宋

分付浮生一字休，欲休不得是离愁。
如今只怕归无准，心在丹山最上头。
次韵月窗兄惜别四首
作者：陈著
朝代：宋

分付浮生一字休，欲休不得是离愁。如今祇怕归无准，心在丹山最上头。几载诗盟两见心，自从别后可曾寻。夜来梦见匆匆散，杜宇西窗月未沈。记得溪山两袂分，一溪流水落花春。青骢马上休回首，只见云山不见人。为侬传语竹窗兄，逢著行人也寄声。聚散在天终有定，岁寒三友见交情。
次韵月窗兄惜别四首
作者：陈著
朝代：宋

记得溪山两袂分，一溪流水落花春。
青驄马上休回首，只见云山不见人。
次韵月窗兄惜别四首·其一
作者：陈著
朝代：宋
体裁：七言绝句

分付浮生一字休，欲休不得是离愁。如今祇怕归无准，心在丹山最上头。
次韵月窗兄惜别四首·其三
作者：陈著
朝代：宋
体裁：七言绝句

记得溪山两袂分，一溪流水落花春。青骢马上休回首，只见云山不见人。
次韵月窗兄惜别四首·其二
作者：陈著
朝代：宋
体裁：七言绝句

几载诗盟两见心，自从别后可曾寻。夜来梦见匆匆散，杜宇西窗月未沈。
次韵月窗兄惜别四首·其四
作者：陈著
朝代：宋

为侬传语竹窗兄，逢著行人也寄声。聚散在天终有定，岁寒三友见交情。
次韵朱景伯来见
作者：陈著
朝代：宋

平生四海弟兄之，况是乡关见白眉。方醉梦中能独醒，自离乱后笃相知。溪山坎坎劳飞旆，风雨潇潇苦说诗。老耳不堪闻别语，青镫对影复何时。
次韵李景异
作者：陈著
朝代：宋
体裁：七言绝句

剡溪千古雪坡风，收拾寒清入瓮中。此味世人那得吮，特将撩拨老诗翁。
次韵杜孟传送归剡
作者：陈著
朝代：宋
体裁：七言律诗

天空地阔本无言，兔走乌飞自做年。老景光阴炊黍外，客窗风雨酿梅前。事随笑去户门福，诗为别来朋友贤。河水洋洋山杳杳，一声归橹绿杨边。
次韵杨君贵
作者：陈著
朝代：宋
体裁：七言律诗

趁小春晴踏险来，相从溪屋冷生涯。山林眼力空时态，风月诗声起病怀。薄酒出篘多亦醉，晚菘入馔淡为佳。人閒乐处聊示耳，此外本无邱与崖。
次韵杨君贵来访
作者：陈著
朝代：宋

云自悠悠日自长，栖栖破屋七峰阳。危时不死风潮泡，耄境犹生石火光。衔袖慇勤迂客旆，联珠错落照山场。扶衰展玩无时节，细把诗中一味芳。
次韵杨君贵来访
作者：陈著
朝代：宋

云自悠悠日自长，栖栖破屋七峰阳。危时不死风潮泡，耄境犹生石火光，衔袖殷勤迂客旆，联珠错落照山场。
次韵林国器元夕
作者：陈著
朝代：宋
体裁：五言律诗

世情多异好，幻出满城星。尘市月无色，醉乡风亦腥。从他儿戏哄，输我客眠醒。老耳虚鸣处，笙歌足自听。
次韵林芳叔夜雨立春二首
作者：陈著
朝代：宋

今春第一雨，飒飒打窗纱。莫怪妨镫节，惟忧酿雪花。报晴俄喜鹊，吠早底嫌蛙。不自知年耄，随人乐岁华。官府年头事，山中知未知。更新夏正朔，依旧汉威仪。病脚春扶起，归心雨压迟。东家未吾厌，饱饭细论诗。
次韵林芳叔夜雨立春二首·其一
作者：陈著
朝代：宋
体裁：五言律诗

今春第一雨，飒飒打窗纱。莫怪妨镫节，惟忧酿雪花。报晴俄喜鹊，吠早底嫌蛙。不自知年耄，随人乐岁华。
次韵林芳叔夜雨立春二首·其二
作者：陈著
朝代：宋
体裁：五言律诗

官府年头事，山中知未知。更新夏正朔，依旧汉威仪。病脚春扶起，归心雨压迟。东家未吾厌，饱饭细论诗。
次韵梅山弟
作者：陈著
朝代：宋

挂画烧香书满前，丰标清出剡溪源。平坡肘腋眠牛垄，小屋规模放鹤园。外事任如黄叶寂，閒心暗与白云论。应须参到希夷处，自是三峰直下孙。
次韵梅山弟咏梅
作者：陈著
朝代：宋

冬塞方严春自通，老根芳脉与天融。清于仙李月梁上，瘦似神苏雪窖中。庾岭依然开信早，孤山无复课诗工。一枝在手驿风远，渺渺予怀谁与同。
次韵梅山弟咏梅
作者：陈著
朝代：宋

冬塞方严春自通，老根芳脉与天融。
甭于仙李月梁上，瘦似神苏雪窖中。
庾岭依然开信早，孤山无复课诗工。
一枝在手驿风远，渺渺予怀谁与同。
次韵梅山弟惠鸡臡
作者：陈著
朝代：宋

手制鸡臡味可知，雨书走饷慰穷饥。可能夜去闻声舞，却效早鸣逃难邓。伴宋读书知已久，为由为黍愧非宜。从今定入餐松约，分付饕涎莫再垂。
次韵梅山弟惠鸡臡
作者：陈著
朝代：宋
体裁：七言律诗

手制鸡臡味可知，雨书走饷慰穷饥。可能夜去闻声舞，却效早鸣逃难驰。伴宋读书知已久，为由为黍愧非宜。从今定入餐松约，分付饕涎莫再垂。
次韵梅山弟感时
作者：陈著
朝代：宋

翳日腥云澒洞尘，是虽天做亦由人。难禁老泪如囚楚，忍托空言写过秦。风雪正培阳气脉，山林幸有岁寒身。功名已付无何有，要及馀光耕富春。
次韵梅山弟感时
作者：陈著
朝代：宋

翳日腥云澒洞尘，是虽天做亦由人。
难禁老泪如囚楚，忍托空言空过秦。
风雪正培阳气脉，山林幸有岁寒身。
功名已付无何有，要及余光耕富春。
次韵梅山弟感时四首
作者：陈著
朝代：宋

世事滔滔趁夕晖，仰天咄咄付非非。
乾坤谁解中撑拄，江海方听此指挥。
风舞南人新万户，灰颺西岭旧三归。
只应天竺孤峰在，一自飞来不更飞。
次韵梅山弟感时四首
作者：陈著
朝代：宋

吟情本是谢玄晖，邂逅年来世事非。到处望风千甲解，无人留日一戈挥。杜鹃入洛啼拌死，鸿雁辞南去有归。浩荡春光天万里，孤云叶叶向谁飞。世事滔滔趁夕晖，仰天咄咄付非非。乾坤谁解中撑拄，江海方听北指挥。风舞南人新万户，灰飏西岭旧三归。只应天竺孤峰在，一自飞来不更飞。春造曾分寸草晖，晚经霜雪始知非。中心痛事神孤往，前面虚名手一挥。肯使晓猿随陇笑，不烦倦鸟引云归。绝粮只管餐松菊，赢得身轻入险飞。边将才无日越晖，中朝人是李斯非。顺流兵马竟掀舞，死战规模谁发挥。忍看金茎移露去，空歌玉树送春归。不图世变今如此，真与尘埃蠓蚋飞。
次韵梅山弟感时四首
作者：陈著
朝代：宋

春造曾分寸草晖，晚经霜雪始知非。
中心痛事神孤往，前面虚名手一挥。
肯使晓猿随陇笑，一烦倦鸟引云归。
绝粮只管餐松菊，赢得身轻入险飞。
次韵梅山弟感时四首
作者：陈著
朝代：宋

边将才无日越晖，中朝人是李斯非。
顺流兵马竟揿舞，死战规模谁发挥。
忍看金茎移露去，空歌玉树送春归。
不图世变今如此，真与尘埃蠓蚋飞。
次韵梅山弟感时四首·其一
作者：陈著
朝代：宋
体裁：七言律诗

吟情本是谢玄晖，邂逅年来世事非。到处望风千甲解，无人留日一戈挥。杜鹃入洛啼拌死，鸿雁辞南去有归。浩荡春光天万里，孤云叶叶向谁飞。
次韵梅山弟感时四首·其三
作者：陈著
朝代：宋

春造曾分寸草晖，晚经霜雪始知非。中心痛事神孤往，前面虚名手一挥。肯使晓猿随陇笑，不烦倦鸟引云归。绝粮只管餐松菊，赢得身轻入险飞。
次韵梅山弟感时四首·其二
作者：陈著
朝代：宋

世事滔滔趁夕晖，仰天咄咄付非非。乾坤谁解中撑拄，江海方听北指挥。风舞南人新万户，灰飏西岭旧三归。只应天竺孤峰在，一自飞来不更飞。
次韵梅山弟感时四首·其四
作者：陈著
朝代：宋
体裁：七言律诗

边将才无日越晖，中朝人是李斯非。顺流兵马竟掀舞，死战规模谁发挥。忍看金茎移露去，空歌玉树送春归。不图世变今如此，真与尘埃蠓蚋飞。
次韵梅山弟感春
作者：陈著
朝代：宋

老来危迹感秋蓬，万事都归马耳风。百五节为春好处，两三年在乱离中。溅花难禁少陵泪，缚柳休辞韩子穷。最是残镫风雨夜，杜鹃声里梦西东。
次韵梅山弟见怀
作者：陈著
朝代：宋

自笑缘何事，老来还客中。唱花悲杜牧，隐杵愧梁鸿。颇忆良眉白，相欢醉面红。如今各成别，方信坐天穷。
次韵梅山弟醉吟七首
作者：陈著
朝代：宋

高明所志希贤圣，愚暗惟知事鬼神。老我激昂非矫物，本心标榜未输人。暗檐行吟梅影瘦，午窗坐睡檀丝长。不作上下四方梦，何妨参受三峰香。隐处是角里先生，放游是司马子长。试问梅山老居士，判断两家谁最香。鱼眼死也依然张，鹤颈生来如此长。凡物不齐各有分，不须逐臭存吾香。蚊翼只为黄昏忙，鹄心自与青天长。世人皆失我独得，春风浩浩诗书香。开眼门外世梦短，忘情樽前閒意长。邂逅当有赤松子，歌舞何用楚兰香。人于忙处不知老，诗到醉时方是真。相对梅山几杯酒，不知身亦是今人。
次韵梅山弟醉吟七首·其一
作者：陈著
朝代：宋
体裁：古风

高明所志希贤圣，愚暗惟知事鬼神。老我激昂非矫物，本心标榜未输人。
次韵梅山弟醉吟七首·其七
作者：陈著
朝代：宋
体裁：古风

人于忙处不知老，诗到醉时方是真。相对梅山几杯酒，不知身亦是今人。
次韵梅山弟醉吟七首·其三
作者：陈著
朝代：宋
体裁：古风

隐处是甪里先生，放游是司马子长。试问梅山老居士，判断两家谁最香。
次韵梅山弟醉吟七首·其三
作者：陈著
朝代：宋

隐处是角里先生，放游是司马子长。试问梅山老居士，判断两家谁最香。
次韵梅山弟醉吟七首·其二
作者：陈著
朝代：宋

暗檐行吟梅影瘦，午窗坐睡檀丝长。不作上下四方梦，何妨参受三峰香。
次韵梅山弟醉吟七首·其五
作者：陈著
朝代：宋

蚊翼只为黄昏忙，鹄心自与青天长。世人皆失我独得，春风浩浩诗书香。
次韵梅山弟醉吟七首·其五
作者：陈著
朝代：宋

蟁翼只为黄昏忙，鹄心自与青天长。
世人皆失我独得，春风浩浩诗书香。
次韵梅山弟醉吟七首·其六
作者：陈著
朝代：宋
体裁：古风

开眼门外世梦短，忘情樽前閒意长。邂逅当有赤松子，歌舞何用楚兰香。
次韵梅山弟醉吟七首·其四
作者：陈著
朝代：宋
体裁：古风

鱼眼死也依然张，鹤颈生来如此长。凡物不齐各有分，不须逐臭存吾香。
次韵梅山弟静中大观
作者：陈著
朝代：宋

默默融融内自观，纷纷藉藉外何关。
托言鹏化未为大，相与鸢飞方是閒。
万古乾坤全易上，四时风月小诗閒。
天寒一步不轻动，只为梅花费往还。
次韵梅山弟静中大观
作者：陈著
朝代：宋

默默融融内自观，纷纷藉藉外何关。托言鹏化未为大，相与鸢飞方是閒。万古乾坤全易上，四时风月小诗閒。天寒一步不轻动，祇为梅花费往还。
次韵梅山送牡丹二首
作者：陈著
朝代：宋

姚根魏拨两京贵，蜀本黟枝南度春。今日东风为谁好，花香不到独醒人。毒雾腥尘涴色香，无知蜂蝶自乾忙。醉时烦恼不须醉，三斗谁能向汝阳。
次韵梅山送牡丹二首·其一
作者：陈著
朝代：宋
体裁：七言绝句

姚根魏拨两京贵，蜀本黟枝南度春。今日东风为谁好，花香不到独醒人。
次韵梅山送牡丹二首·其二
作者：陈著
朝代：宋
体裁：七言绝句

毒雾腥尘涴色香，无知蜂蝶自乾忙。醉时烦恼不须醉，三斗谁能向汝阳。
次韵椿长老惠莲花扇
作者：陈著
朝代：宋

莲花法界走舆台，两扇香风为我开。
藜藿皮毛消不尽，若为囘向我如来。
次韵椿长老惠莲花扇
作者：陈著
朝代：宋
体裁：七言绝句

莲花法界走舆台，两扇香风为我开。藜藿皮毛消不尽，若为回向我如来。
次韵樊伯撝见贶
作者：陈著
朝代：宋

自笑我何如，叨年八十余。户门觉老病，梅竹护穷居。拙计信天鸟，残生减水鱼。时将一字命，仰卧向空书。
次韵樊伯撝见贶
作者：陈著
朝代：宋

自笑我何如，叨年八十馀。户门觉老病，梅竹护穷居。拙计信天鸟，残生减水鱼。时将一字命，仰卧向空书。
次韵段约斋送弟嗣宗来赴吾邑县尉
作者：陈著
朝代：宋
体裁：古风

宦游及奉亲，同气有赠言。至哉天下乐，难与他人论。昔绶官忧责，先洗□□冤。行志此其始，宁为利欲昏。持此娱禄养，有□□孝门。纷纷时势眼，庶见古罍樽。
次韵汪英春九日酒边
作者：陈著
朝代：宋

有客相过风雨秋，唾飞珠玉胜珍羞。
但知女似谢道蕴，不道吾为马小游。
次韵汪英春九日酒边
作者：陈著
朝代：宋

有客相过风雨秋，唾飞珠玉胜珍羞。但知女似谢道蕴，不道吾为马少游。
次韵泌雨后
作者：陈著
朝代：宋

秋来苦淫雨，转见我衰残。余息朝阳露，危生风浪滩。病深多梦药，凉早入披禅。万事有天在，随时且放宽。
次韵泌雨后
作者：陈著
朝代：宋

秋来苦淫雨，转见我衰残。馀息朝阳露，危生风浪滩。病深多梦药，凉早入披禅。万事有天在，随时且放宽。
次韵洛阳秦庆父贽见
作者：陈著
朝代：宋
体裁：五言律诗

洛中人物好，磊磊实过名。和气春浮动，新诗玉琢成。相逢交义重，一笑世情轻。问到牡丹外，凄然百感生。
次韵洞真道士卢致远
作者：陈著
朝代：宋
体裁：五言律诗

虹桥关福地，门外任风涛。襟带金钟秀，根基铁柱牢。安心培大枣，办手摘蟠桃。坐镇江山稳，新题立石高。
次韵游南山寺
作者：陈著
朝代：宋

紫盖矗天开，更无山并来。
脚飞云外去，眼到海东囘。
长啸落林叶，新题淋壁苔。
兹游亦奇绝，休惜醉徘徊。
次韵游南山寺
作者：陈著
朝代：宋
体裁：五言律诗

紫盖矗天开，更无山并来。脚飞云外去，眼到海东回。长啸落林叶，新题淋壁苔。兹游亦奇绝，休惜醉徘徊。
次韵演雅
作者：陈著
朝代：宋

洛阳棘满门，连昌菌当衙。枸杞怪成犬，寄奴妖见蛇。芸香虚辟蠹，鞠梅工两蛙。黄檗到里苦，紫荆无外遮。衰绿秋蒲柳，赧赤春金沙。薰莸类莫辨，桐梓谁汝嘉。山下犹有蕨，邱中能无麻。杖老竹生力，炷病艾焮痂。芷兰足幽媚，桃李从俗誇。
次韵演雅
作者：陈著
朝代：宋

洛阳棘满门，连昌菌当衙。枸杞怪成犬，寄奴妖见蛇。芸香虚辟蠹，鞠梅工两蛙。黄蘖到里苦，紫荆无外遮。衰绿秋蒲柳，赧赤春金沙。薰莸类莫辨，桐梓谁汝嘉。山下犹有蕨，邱中能无麻。杖老竹生力，炷病艾焮痂。芷兰足幽媚，桃李从俗夸。
次韵瀹留避地有忆欲归因用前韵示之
作者：陈著
朝代：宋
体裁：古风

离乱身命危，烦恼头发折。我儿在山南，百书饶苦舌。谁知我忆儿，如火煅心铁。人生恩爱海，各自怜骨血。初谓时节好，膝下长娱悦。顾今□相远，矛头苟餔歠。兵马交往来，近日尤难说。急投一隙宽，呼儿归暂合。未问沟壑填，且偷须臾活。春来两日强，寒气犹凛烈。寄巢不蔽风，败纩聊同挟。父坐母蓐卧，兄立弟裾接。分散得团栾，不语意自浃。为白润姊知，未须生悁结。明朝倘可行，亦须回一匝。
次韵王圣传自叹
作者：陈著
朝代：宋
体裁：七言律诗

道义相从自一宗，世人扰扰等鸡虫。桂坊素袭多文富，橘隐何忧五鬼穷。宽以平田为日用，笑将逆境付天公。何时王翰相邻住，樽酒论诗两醉翁。
次韵王得淦和儿泌西山所作二首
作者：陈著
朝代：宋

门径不为深，溪山巧带襟。老来无过计，贫极见初心。儿漫煮饥字，甥能赓醉吟。不羞狂脱帽，无发可胜簪。亲戚要绸缪，其来远有由。溪山行可到，岁月去难留。休问酒无有，但将诗应酬。春光是堪处，不是少年游。
次韵王得淦和儿泌西山所作二首·其一
作者：陈著
朝代：宋
体裁：五言律诗

门径不为深，溪山巧带襟。老来无过计，贫极见初心。儿漫煮饥字，甥能赓醉吟。不羞狂脱帽，无发可胜簪。
次韵王得淦和儿泌西山所作二首·其二
作者：陈著
朝代：宋
体裁：五言律诗

亲戚要绸缪，其来远有由。溪山行可到，岁月去难留。休问酒无有，但将诗应酬。春光是堪处，不是少年游。
次韵王得淦长至
作者：陈著
朝代：宋
体裁：五言律诗

二十四节气，来自混元前。老息他无分，新阳例有缘。从教寒又暑，惯得海为田。此理须看破，何妨日当年。
次韵王得淦长至
作者：陈著
朝代：宋

二十四节气，来自混元前。
老息他无分，新阳便有缘。
从教寒又暑，惯得海为田。
此理须看破，何妨日当的。
次韵王文甫先生二首
作者：陈著
朝代：宋

赫赫光华夺影星，斯文宗主在先生。
他年奏赋通明殿，已信君王不敢名。
次韵王文甫先生二首
作者：陈著
朝代：宋

赫赫光华夺景星，斯文宗主在先生。他年奏赋通明殿，已信君王不敢名。富贵谁能讯女星，得师自分满平生。河汾他日书成后，王魏中閒亦有名。
次韵王文甫先生二首·其一
作者：陈著
朝代：宋
体裁：七言绝句

赫赫光华夺景星，斯文宗主在先生。他年奏赋通明殿，已信君王不敢名。
次韵王文甫先生二首·其二
作者：陈著
朝代：宋
体裁：七言绝句

富贵谁能讯女星，得师自分满平生。河汾他日书成后，王魏中閒亦有名。
次韵王监叔
作者：陈著
朝代：宋
体裁：七言律诗

君家深似武陵源，又出云来旆影翻。负笈肯忘鄞北里，彯缨长说海东门。健收风月归谈麈，醉挽河江入酒樽。回首溪山吾耄矣，笑盟知有几番温。
次韵王监叔二首
作者：陈著
朝代：宋

古道在山林，还从冷处寻。
醉时诗落纸，梦时诗落纸，
梦里鹤随琴。岁月悠悠外，
乾坤浩浩心。何妨且留住，
风雨是知音。
次韵王监叔二首
作者：陈著
朝代：宋

青山绿水乡，竹里喜还堂。犬窦可曾警，雀罗何用张。苦诗谁是甫，问字我非扬。有感飞霞佩，相从老不忘。古道在山林，还从冷处寻。醉时诗落纸，梦里鹤随琴。岁月悠悠外，乾坤浩浩心。何妨且留住，风雨是知音。
次韵王监叔二首·其一
作者：陈著
朝代：宋

青山绿水乡，竹里喜还堂。犬窦可曾警，雀罗何用张。苦诗谁是甫，问字我非扬。有感飞霞佩，相从老不忘。
次韵王监叔二首·其二
作者：陈著
朝代：宋

古道在山林，还从冷处寻。醉时诗落纸，梦里鹤随琴。岁月悠悠外，乾坤浩浩心。何妨且留住，风雨是知音。
次韵留友直道士来访
作者：陈著
朝代：宋
体裁：五言律诗

九六荡摩中，几人閒处同。浮生丝傀儡，后计石婆翁。事事休休过，时时咄咄空。何如仙羽健，来往傲方蓬。
次韵石瑶林帅干见贺
作者：陈著
朝代：宋

溪头风浪起虚传，宽大遭逢台阃贤。
见说囊城鞭卫士，清朝曾恕范忠宣。
次韵石瑶林帅干见贺
作者：陈著
朝代：宋
体裁：七言绝句

溪头风浪起虚传，宽大遭逢台阃贤。见说襄城鞭卫士，清朝曾恕范忠宣。
次韵石秀叔
作者：陈著
朝代：宋
体裁：五言律诗

挥手世閒尘，忘言晋与秦。溪山能住客，风雨始知人。澹澹秋光趣，悠悠野鹤身。相闻愿相见，倦脚走双轮。
次韵石秀叔城归卜邻
作者：陈著
朝代：宋

从来热处易留人，孤负初心垫有巾。
盍与溪山酬素约，任将风月洗黄尘。
口犹有齿先尝乳，事付无言但饮醇。
见说明朝又东去，莫教虚梦觅诗邻。
次韵石秀叔城归卜邻
作者：陈著
朝代：宋
体裁：七言律诗

从来热处易留人，孤负初心垫角巾。盍与溪山酬素约，任将风月洗黄尘。口犹有齿先尝乳，事付无言但饮醇。见说明朝又东去，莫教虚梦觅诗邻。
次韵石秀叔慈云逃席自解
作者：陈著
朝代：宋
体裁：七言律诗

山林幸自绝尘氛，旧事谁嗟散幅裙。方外老交心似水，坐中高论气腾云。杯盘引兴真相率，钟鼓催晨醉不闻。但愿长留风月主，从今径造免移文。
次韵石秀叔慈云避席自解
作者：陈著
朝代：宋

幽居便合洗城氛，清隐如何及妓裙。横浦名为交佛日，眉山老自爱朝云。逃筵觥罚宁甘受，隔壁钗声想暗闻。色即是空曾记否，饶君百喙亦难文。
次韵石秀叔闻莺
作者：陈著
朝代：宋

分得天机自动簧，与春相约不参商。无情有态眉如画，是曲非腔口尚黄。公子旧呼归梦境，友生新好出村庄。山窗诗客先听处，写入乌丝句亦香。
次韵程仲实佥事纪行
作者：陈著
朝代：宋
体裁：七言律诗

道脉来从洛二程，天教驰辔福东瀛。笔头有海清尘浊，胸次如春放雪晴。喜拍蓬壶鳌亦抃，攀遮梅驿马难行。恨无老翼飞随去，岁晚江空潮自生。
次韵童尚质
作者：陈著
朝代：宋

落日孤烟水绕村，山家灯火已昏昏。幽人事业书窗底，自读离骚半掩门。
次韵童尚质书怀三首
作者：陈著
朝代：宋

夜室清如许，檠镫便且明。哦诗须已断，看剑气难平。露户浸孤月，江城知几更。枕书俄作梦，梦觉骨毛轻。地偏人迹悄，月到小窗明。鼓瑟希曾点，观书慨屈平。物情閒里见，世事梦中更。不著黄粱枕，虚名已自轻。夜寂气如洗，心閒理自明。凝香清梦寐，读易悟生平。月树乌惊晓，云阶鹤报更。闭门佳致意，名利一毛轻。
次韵童尚质书怀三首·其一
作者：陈著
朝代：宋

夜室清如许，檠镫便且明。哦诗须已断，看剑气难平。露户浸孤月，江城知几更。枕书俄作梦，梦觉骨毛轻。
次韵童尚质书怀三首·其三
作者：陈著
朝代：宋
体裁：五言律诗

夜寂气如洗，心閒理自明。凝香清梦寐，读易悟生平。月树乌惊晓，云阶鹤报更。闭门佳致意，名利一毛轻。
次韵童尚质书怀三首·其二
作者：陈著
朝代：宋

地偏人迹悄，月到小窗明。鼓瑟希曾点，观书慨屈平。物情閒里见，世事梦中更。不著黄粱枕，虚名已自轻。
次韵童志道春晚
作者：陈著
朝代：宋

隔窗啼鸟梦惊残，沈麝香销冷博山。只枕半敧閒猛省，又添一日在人閒。
次韵童志道春晚
作者：陈著
朝代：宋

隔窗啼鸟梦惊残，深麝香销冷博山。
只枕半欹閒猛省，又添一日在人閒。
次韵竹石亭
作者：陈著
朝代：宋
体裁：七言律诗

卷收湖海入高怀，勘破人閒蛇影杯。老骨耐看寒后柏，古心相沃渴中梅。何妨风日同清美，不怕山云碍往来。多少诗香播牙颊，夕阳移酒坐兰苔。
次韵竹窗兄委顺斋
作者：陈著
朝代：宋
体裁：七言律诗

知君委顺是心铭，揭以名斋岂浪名。夜兔晨乌真似梦，秋虫春鸟不关情。人生未死终归困，天道从来不益盈。我亦当今知命者，请于此处话平生。
次韵竹窗兄松诗为其病也
作者：陈著
朝代：宋

独立南山岭，傲视氛翳表。虬枝结成盖，寄托纷蔓茑。风霜受变足，万古为一晓。日日当户门，苍翠浓可抱。
次韵竹窗兄松诗为其病也
作者：陈著
朝代：宋

独立南立岭，傲视氛翳表。虬枝结成盖，寄托纷蔓茑。风霜受变足，万古为一晓。日日当户门，苍翠浓可抱。
次韵竹窗兄欲死叹
作者：陈著
朝代：宋

人生天地閒，所患在身死。身死人谁逃，所患不在此。所患死其心，此患无比侣。厥初天赋性，未始分贤鄙。贤鄙何由分，由自全自毁。是故君子儒，明德至善止。不问身死生，谁论时泰否。纷纷蒙昧徒，知有外物尔。富贵苟可图，遑恤理如彼。求容足称香，丧志手落匕。本心不复存，蹠寿何足美。我兄竹窗兄，劲节修竹倚。一病二十年，坐受五贼使。题斋曰委顺，无怨当没齿。闻兄赋欲死，我方疑所以。及观欲死辞，终亦委顺矣。委顺则心安，长须此心理。
次韵竹窗兄欲死叹
作者：陈著
朝代：宋

人生天地閒，所患在身死。身死人谁逃，所患不在此。所患死其心，此患无比侣。厥初开赋性，未始分贤鄙。贤鄙何由分，由自全自毁。是故君子儒，明德至善止。不问身死生，谁论时泰否。纷纷蒙昧徒，知有外物尔。富贵苟可图，遑恤理如彼。求容足称香，丧志手落匕。本心不复存，蹠寿何足美。我兄竹窗兄，劲节修竹倚。一病二十年，坐受五贼使。题斋曰委顺，无怨当没齿。闻兄赋欲死，我方疑所以。及观欲死辞，终亦委顺矣。委顺则心安，长须此心理。
次韵竹窗兄相招
作者：陈著
朝代：宋
体裁：七言绝句

酒徒元不是高阳，君以诗招语亦香。虽欲醉归重九日，恐贻亲怒愧王祥。
次韵竺梅潭老境
作者：陈著
朝代：宋

浮生年复年，安处即神仙。子壮閒专日，家和笑答天。软炊脂白米，甜酿雪清泉。蔗境有余味，吟情真造玄。
次韵竺梅潭老境
作者：陈著
朝代：宋

浮生年复年，安处即神仙。子壮閒专日，家和笑答天。软炊脂白米，甜酿雪清泉。蔗境有馀味，吟情真造玄。
次韵竺梅潭见示
作者：陈著
朝代：宋
体裁：七言律诗

曾携古调坐琴清，独有知心老灭明。百拙相安无异政，三年一信自同情。绥强粗祖太邱实，宰社终惭户牖平。桃李春风重回首，谁知倚树有新盟。
次韵竺梅潭见示
作者：陈著
朝代：宋

曾携古调坐琴清，独有知心老灭明。
百拙相安无异政，三的一信自同情。
绥强粗祖太邱实，宰社终惭户牖平。
桃李春风重回首，谁知倚树有新盟。
次韵答张子开教授
作者：陈著
朝代：宋
体裁：七言绝句

两翁相对五里近，一病同眠八月天。彼此医治须努力，要成欢醉菊花前。
次韵答攀拍撝
作者：陈著
朝代：宋

直以傭为业，何妨睡作魔。
吟诗终日少，饮酒一生多。
坐久头鸣籁，行迟脚有鹅。
林居三十载，一室小维摩。
次韵翁古晚府判见赠二首
作者：陈著
朝代：宋

清风明月满蓬瀛，谁识监州閒世生。道义浓香薰政谱，文章余力到诗城。傃儒不买三姝媚，好客能容一座惊。见说锋车春在路，北门西掖是功名。
次韵翁古晚府判见赠二首
作者：陈著
朝代：宋

清风明月满蓬瀛，谁识监州閒世生。道义浓香薰政谱，文章馀力到诗城。傃儒不买三姝媚，好客能容一座惊。见说锋车春在路，北门西掖是功名。振讯䙰褷病鹤形，箳篂影下话平生。受原宪业惟环堵，溯德公心不入城。日把寸量著蝶梦，云拖一出被猿惊。自惭迂学经题品，输与两生无姓名。
次韵翁古晚府判见赠二首·其一
作者：陈著
朝代：宋

清风明月满蓬瀛，谁识监州閒世生。道义浓香薰政谱，文章馀力到诗城。傃儒不买三姝媚，好客能容一座惊。见说锋车春在路，北门西掖是功名。
次韵翁古晚府判见赠二首·其二
作者：陈著
朝代：宋

振讯䙰褷病鹤形，箳篂影下话平生。受原宪业惟环堵，溯德公心不入城。日把寸量著蝶梦，云拖一出被猿惊。自惭迂学经题品，输与两生无姓名。
次韵翁古晚见寄就送其之京
作者：陈著
朝代：宋

万里风云路向前，功名盍趁仕强年。
文如李杜谁争焰，心是夷齐不问泉。
别驾有功歌沸海，筑台在望勇趋燕。
自惭筋力难追送，侧耳凌清上集贤。
次韵翁古晚见寄就送其之京
作者：陈著
朝代：宋
体裁：七言律诗

万里风云路向前，功名盍趁仕强年。文如李杜谁争燄，心是夷齐不问泉。别驾有功歌沸海，筑台在望勇趋燕。自惭筋力难追送，侧耳凌清上集贤。
次韵胡景参制机见寿二首
作者：陈著
朝代：宋

倚囊仙叟付良姻，一实交孚略具文。共喜树高堪托蔓，自怜莸臭不投薰。移厨幸免劳都督，问字何妨□子云。月峡霞峰总奇绝，閒中相望足为群。南风吹笠走长须，一轴新诗一幅书。虎榜陈人有韩愈，鹤山佳婿得肩吾。行年八十死将似，求活须臾计已疏。惭愧珍羞□初度，忽忘门户是穷儒。
次韵胡景参制机见寿二首·其一
作者：陈著
朝代：宋
体裁：古风

倚囊仙叟付良姻，一实交孚略具文。共喜树高堪托蔓，自怜莸臭不投薰。移厨幸免劳都督，问字何妨□子云。月峡霞峰总奇绝，閒中相望足为群。
次韵胡景参制机见寿二首·其二
作者：陈著
朝代：宋

南风吹笠走长须，一轴新诗一幅书。虎榜陈人有韩愈，鹤山佳婿得肩吾。行年八十死将似，求活须臾计已疏。惭愧珍羞□初度，忽忘门户是穷儒。
次韵胡甥幼文留别
作者：陈著
朝代：宋

婿车俄见过，喜气动庭莎。别久一来重，病余相问多。亲情忘淡薄，归兴及沮和。山路须囘首，长松有翠萝。
次韵胡甥幼文留别
作者：陈著
朝代：宋

婿车俄见过，喜气动庭莎。别久一来重，病馀相问多。亲情忘淡薄，归兴及清和。山路须回首，长松有翠萝。
次韵舅氏竺九成
作者：陈著
朝代：宋
体裁：七言绝句

合围未解急燕聊，借骑谁能使大辽。定远好从鞭马取，管城于我亦平交。
次韵范纯甫
作者：陈著
朝代：宋

与云俱卷出山迟，邂逅初寒旺菊时。纵欲插花安得笑，无从赊酒若为诗。乾坤许阔自多碍，风雨又□自故知。白首犹存旧乌帽，龙山何处渺余思。
次韵范纯甫
作者：陈著
朝代：宋

与云俱捲出山迟，邂逅初寒旺菊时。纵欲插花安得笑，无从赊酒若为诗。乾坤许阔自多碍，风雨又来有故知。白首犹存旧乌帽，龙山何处渺余思。
次韵董三馀约赏月丹瑞香
作者：陈著
朝代：宋

老仙平日鍊心丹，荏苒光阴百岁閒。随分种花供冷眼，逢人留酒有温颜。乾坤只作醒中梦，风月何妨忙处閒。有约酬春争起舞，要看北道破先悭。
次韵董伯和二首
作者：陈著
朝代：宋

事难言处只长吁，沸海烹煎一鼎如。贫累转添知有命，故交自绝本无书。仕方见境大槐蚁，走不离乡千里鱼。已分归农谋半菽，尚忧龙岁起秦闾。时难何必苦嗟吁，自有山庄只自如。行担应携杏花谱，闭门堪著竹林书。行观尘外乘风鹤，坐看人閒减水鱼。宇宙平安终有日，却从旧卜大门闾。
次韵董伯和二首
作者：陈著
朝代：宋

时难何必苦嗟吁，自有山庄只自如。行担应携杏花谱，闭闭堪著竹林书。行观尘外乘风鹤，坐看人閒减水鱼。宇宙平安终有日，却从旧卜大门闾。
次韵董伯和二首·其一
作者：陈著
朝代：宋
体裁：古风

事难言处只长吁，沸海烹煎一鼎如。贫累转添知有命，故交自绝本无书。仕方见境大槐蚁，走不离乡千里鱼。已分归农谋半菽，尚忧龙岁起秦闾。
次韵董伯和二首·其二
作者：陈著
朝代：宋

时难何必苦嗟吁，自有山庄只自如。行担应携杏花谱，闭门堪著竹林书。行观尘外乘风鹤，坐看人閒减水鱼。宇宙平安终有日，却从旧卜大门闾。
次韵董伯和镫夕有感二首
作者：陈著
朝代：宋

万镫无复艳端门，一簇星毬里域春。羌调悲酸吹笛社，村声祥瑞卖饧人。鬼神亦要民心乐，山谷聊舒世态颦。最好今宵天上月，安知时事有陈新。数枝镫火古祠门，妆点山中一鬨春。俚语为求蚕麦福，队游多是布荆人。强随戏鼓看狂舞，忍听嘶鼙入小颦。见说九街罗绮地，传呼禁夜令方新。
次韵董伯和镫夕有感二首
作者：陈著
朝代：宋

万镫无复艳端门，一簇星球里域春。
羌调悲酸吹笛社，村声祥瑞卖饧人。
鬼神亦要民心乐，山谷聊舒世态颦。
最好今宵天上月，安知时事有陈新。
次韵董伯和镫夕有感二首
作者：陈著
朝代：宋

数枝镫火古祠门，妆点山中一哄春。俚语为求蚕麦福，队游多是布荆人。强随戏鼓看狂舞，忍听嘶鼙入小颦。见说九街罗绮地，传呼禁夜令方新。
次韵董伯和镫夕有感二首·其一
作者：陈著
朝代：宋

万镫无复艳端门，一簇星毬里域春。羌调悲酸吹笛社，村声祥瑞卖饧人。鬼神亦要民心乐，山谷聊舒世态颦。最好今宵天上月，安知时事有陈新。
次韵董伯和镫夕有感二首·其二
作者：陈著
朝代：宋
体裁：七言律诗

数枝镫火古祠门，妆点山中一鬨春。俚语为求蚕麦福，队游多是布荆人。强随戏鼓看狂舞，忍听嘶鼙入小颦。见说九街罗绮地，传呼禁夜令方新。